cyanic-selkie/wikianc huggingface dataset:
ಚೆರ್ನೊಬಿಲ್ ದುರಂತ
ದುರಂತದ ನಂತರ ಚೆರ್ನೊಬಿಲ್
ದುರಂತದ ನಂತರ ಅವಸರವಾಗಿ ಕಟ್ಟಲ್ಪಟ್ಟ ಕವಚವು ಇಂದು ನಿಧಾನವಾಗಿ ಹದಗೆಡುತ್ತಿದೆ. ಸ್ಥಾವರದಲ್ಲಿ ಇನ್ನೂ ಅಂದಾಜಿತ ೧೮೦ ಟನ್ ಅಣು ಇಂಧನ ಉಳಿದಿದೆ. ಕವಚದ ಒಳಗೆ ನೀರು ಸೋರಿರುವುದರಿಂದ, ಹೆಚ್ಚು ಧೂಳು ತುಂಬಿರುವುದರಿಂದ ಕವಚದ ಕಾಂಕ್ರೀಟ್ ಮತ್ತು ಸ್ಟೀಲು ಹಾಳಾಗುತ್ತಿವೆ. ಈ ಕವಚ ಕುಸಿದರೆ ಒಳಗಿರುವ ಅಂದಾಜಿತ ೪ ಟನ್ ವಿಕಿರಣಾತ್ಮಕ ಧೂಳು ಬಹಳ ಬೇಗ ಪಸರಿಸಬಹುದು.
ಈ ರೀತಿ ಆಗದಂತೆ ತಡೆಯಲು ೧೯೯೭ರ ಜೀ ೮ ಸಮ್ಮೇಳನದಲ್ಲಿ ಹೊಸ ರಕ್ಷಣಾಕವಚವನ್ನು ನಿರ್ಮಿಸಲು ನಿರ್ಧರಿಸಲಾಯಿತು. ೨೦೦೬ರ ಅಂದಾಜಿನಂತೆ ೧.೨ ಬಿಲಿಯ $ಗಳಷ್ಟು ವೆಚ್ಚದಲ್ಲಿ ಈ ಕವಚವು ನಿರ್ಮಾಣಗೊಳ್ಳುತ್ತಿದೆ. ಅರ್ಧಗೋಲಾಕಾರದ ಈ ಕವಚವನ್ನು ಚೆರ್ನೊಬಿಲ್‍ನಿಂದ ಹೊರಗಡೆ ಕಟ್ಟಿ ಈಗಿರುವ ಕವಚದ ಮೇಲೆ ಅದನ್ನು ಇಡಲಾಗುವುದು. ೨೦೦೮ರಲ್ಲಿ ಸಮಾಪ್ತಿಗೊಳ್ಳಬೇಕಾಗಿರುವ ೧೦೦ಮೀ ಅಗಲ ಮತ್ತು ೧೫೦ಮೀ ಉದ್ದದ ಈ ಹೊಸ ಕವಚ, ಚಲಿಸಬಲ್ಲ ಅತ್ಯಂತ ದೊಡ್ಡ ಮಾನವ ನಿರ್ಮಿತ ರಚನೆಯಾಗಲಿದೆ.
ಜನಮನದಲ್ಲಿ ಚೆರ್ನೊಬಿಲ್
ಅಂದಿನ ಸೋವಿಯಟ್ ಒಕ್ಕೂಟ ಹೊರ ಜಗತ್ತಿಗೆ ರಹಸ್ಯಮಯವಾಗಿದ್ದರಿಂದ ದುರಂತದ ಬಗ್ಗೆ ಸರಿಯಾದ ಮಾಹಿತಿಯಿಲ್ಲದೆ ಹೊರ ಜಗತ್ತಿಗೆ ಈ ದುರಂತ ಬಹಳ ಭಯೋತ್ಪಾದಕವಾಗಿತ್ತು. ಈ ಘಟನೆಯಿಂದ ಸೋವಿಯೆಟ್ ಒಕ್ಕೂಟದ ಒಳಗಲ್ಲದೆ, ಇಡೀ ಪ್ರಪಂಚದಲ್ಲಿ ಅಣು ಸ್ಥಾವರಗಳ ಮತ್ತು ಆಣು ಶಕ್ತಿಯ ಸುರಕ್ಷತೆಯ ಬಗ್ಗೆ ಜನರಲ್ಲಿ ಭಯ ಉಂಟಾಯಿತು. ವಿಕಿರಣ ಹಾಗು ಅದರ ಪರಿಣಾಮಗಳ ಬಗ್ಗೆಯೂ ಜನರು ಜಾಗೃತರಾದರು.
ಸುಮಾರು ೭ ಮಿಲಿಯ ಜನರನ್ನು ತಟ್ಟಿದ ಈ ದುರಂತದ ವಿಕಿರಣದ ಪರಿಣಾಮ ಇಂದಿಗೂ ಹಲವರು ಅನುಭವಿಸುತ್ತಿದ್ದಾರೆ.
ಟಿಪ್ಪಣಿಗಳು ಮತ್ತು ಮೂಲಗಳು
ವರ್ಗ:ಅಣುಶಕ್ತಿ ದುರಂತಗಳು ವರ್ಗ:ಸೋವಿಯಟ್ ಒಕ್ಕೂಟ
ಅಂಗುಲ
ಕೈಬೆರಳು ಲೇಖನಕ್ಕಾಗಿ ಇಲ್ಲಿ ನೋಡಿ.
ಅಂಗುಲ(ಇಂಚು)ಬ್ರಿಟಿಷ್ ಮಾನಕ ವ್ಯವಸ್ಥೆಯಲ್ಲಿ ಉದ್ದದ ಏಕಮಾನ. ೧೨ ಇಂಚುಗಳಿಗೆ ಒಂದು ಅಡಿ.ಮೆಟ್ರಿಕ್ ಪದ್ಧತಿಗೆ ಪರಿವರ್ತಿಸಿದಾಗ ೨೫.೪ ಮಿ.ಮಿ.ಗೆ ಒಂದು ಅಂಗುಲವಾಗುತ್ತದೆ.
ವರ್ಗ:ಅಳತೆ
ಜಸ್ಪಾಲ್ ಭಟ್ಟಿ
thumb|ಜಸ್ಪಾಲ್ ಭಟ್ಟಿ ಪಂಜಾಬಿನ  ಚಿತ್ರ ನಿರ್ಮಾಪ(೩, ಮಾರ್ಚ್,೧೯೫೫– ೨೫ ಅಕ್ಟೋಬರ್, ೨೦೧೨) ನಿರ್ದೇಶಕ, ವ್ಯಂಗ್ಯಚಿತ್ರ ಲೇಖಕ, ಜಸ್ಪಾಲ್ ಭಟ್ಟಿಯವರು, ಸಾಮಾನ್ಯ ಮನುಷ್ಯನ ಭಾವನೆಗಳಿಗೆ ಸ್ಪಂದಿಸಿ ಹಾಸ್ಯದ ಮೂಲಕ  ನಿತ್ಯಜೀವನದಲ್ಲಿ ಕಾಣುವ ಲಂಚ ಮೊದಲಾದ ಹಲವಾರು ಅನಿಷ್ಟ ಸಂಪ್ರದಾಯಗಳನ್ನು ವಿರೋಧಿಸಿ, ವೀಕ್ಷಕರ  ಹೃದಯವನ್ನು ಮೀಟುವ ಸನ್ನಿವೇಶಗಳನ್ನು ಕಿರುತೆರೆಯಮೇಲೆ ಸಮರ್ಥವಾಗಿ ತಂದ ಒಬ್ಬ ವಿಶೇಷ ವ್ಯಕ್ತಿ.
ಜನನ
ಜಸ್ಪಾಲ್ ಭಟ್ಟಿ ಯವರು ಅಮೃತ್ಸರ್ ನಲ್ಲಿ, ರಾಜ್ಪುತ್ ಸಿಖ್ ಪರಿವಾರದಲ್ಲಿ, ೩, ಮಾರ್ಚ್ ೧೯೫೫ ರಲ್ಲಿ ಜನಿಸಿದರು. ಚಂದೀಘಡದ, ಪಂಜಾಬ್ ಇಂಜಿನಿಯರಿಂಗ್ ಕಾಲೇಜ್ ನ ಇಲೆಕ್ಟಿಕಲ್ ಇಂಜನಿಯರಿಂಗ್ ಪದವೀಧರ. ಬಾಲ್ಯದಿಂದಲೂ ನಾಟಕ ಕಲೆಯಲ್ಲಿ ಆಸಕ್ತರು. ಕಾಲೇಜಿನ ದಿನಗಳಲ್ಲೂ ಲಂಚದ ವಿರುದ್ಧ ತಮ್ಮ ವಿರೋಧವನ್ನು ವ್ಯಕ್ತಪಡಿಸುವ ಎಲ್ಲಾ ವಲಯಗಳಲ್ಲೂ ಪ್ರಮುಖಪಾತ್ರ ವಹಿಸಿ ದುಡಿದರು. ಫ್ಲಾಪ್ ಶೊ ಎಂಬ ಅತ್ಯಂತ ಜನಪ್ರಿಯ ಧಾರಾವಾಹಿಯಿಂದ ರಾಷ್ಟ್ರದ ಜನತೆಗೆ ಪರಿಚಿತರಾದರು. ಅವರ ಜೊತೆ ನಟಿಸಿದ ವಿವೇಕ್ ಶೌಕ್ ಎಂಬ ಕಲಾವಿದರು, ಮುಂದೆ ಹಿಂದಿ ಸಿನಿಮಾದಲ್ಲೂ ನಟಿಸಿ ಹೆಸರುಗಳಿಸಿದರು. ಆದರೆ ಅವರು ಅನಾರೋಗ್ಯದಿಂದ ಬಳಲಿ, ಸನ್. ೨೦೦೧ ರ, ಜನವರಿ, ೧೦ ರಂದು ವಿಧಿವಶರಾದರು.
ಮದುವೆ
'ಸವಿತ'ರವರನ್ನು ಜಸ್ಪಾಲ್ ಭಟ್ಟಿಯವರು, ೨೪, ಮಾರ್ಚ್, ೧೯೮೫ ರಲ್ಲಿ ವಿವಾಹವಾದರು. 'ಸವಿತಾ', ಜಸ್ಪಾಲ್ ಭಟ್ಟಿಯವರ ಹಲವಾರು ಧಾರಾವಾಹಿಗಳಲ್ಲಿ ಪ್ರಮುಖ ಭೂ,ಮಿಕೆಯಲ್ಲಿ ಅಭಿನಯಿಸಿದ್ದಾರೆ
ಕಾರ್ ಅಪಘಾತ
ಭಾಟಿಂಡ-ಜಲಂಧರ್ ದಾರಿಯಲ್ಲಿ ಕಾರ್ ನಲ್ಲಿ 'ಜಸ್ಪಾಲ್ ಭಟ್ಟಿ,ಮಗ ಜಸ್ರಾಜ್,ಹಾಗೂ'ಸುರಿಲಿ ಗೌತಮ್ 'ಸಹಿತ ಕಾರ್ ನಲ್ಲಿ ಪ್ರಯಾಣಿಸುತ್ತಿದ್ದರು. ೨-೩೦ ಬೆಳಿಗ್ಯೆ ಅವರ ಕಾರು ಒಂದು ಮರಕ್ಕೆ ಡಿಕ್ಕಿ ಹೊಡೆದಪರಿಣಾಮವಾಗಿ, ತಲೆಗೆ ತೀವ್ರವಾಗಿ ಗಾಯವಾಗಿ ಸಾವನ್ನಪ್ಪಿದರು.
ಜಸ್ಪಾಲ್ ರವರ ಪರಿವಾರ
೫೭ ವರ್ಷ ಪ್ರಾಯದ ಜಸ್ಪಾಲ್ ಭಟ್ಟಿಯವರು,ಹೆಂಡತಿ ಸವಿತ ,ಮಗ ಜಸ್ರಾಜ್, ಮತ್ತು ಮಗಳು ರಾಬಿಯವರನ್ನು ಅಗಲಿ ಸಾಗಿದ್ದಾರೆ.
ಜಸ್ಪಾಲ್ ಭಟ್ಟಿಯವರು ನಿರ್ದೇಶಿಸಿದ ಸುಪ್ರಸಿದ್ಧ ನಗೆ ಧಾರಾವಾಹಿಗಳು
ದೂರದರ್ಶನದಲ್ಲಿ ಇವರ ಕೆಳಗೆ ಕಂಡ ಧಾರಾವಾಹಿಗಳು ಪ್ರಚಂಡ ಜನಪ್ರಿಯತೆಯನ್ನು ಹಾಸಿಲ್ ಮಾಡಿದ್ದವು.
ಉಲ್ಲೇಖಗಳು
ವರ್ಗ:ಹಿಂದಿ ಚಲನಚಿತ್ರ ಹಾಗೂ ಟೆಲಿವಿಶನ್ ನಟ
ಫ್ರೆಡರಿಕ್ ಸ್ಟ್ರೋಮೆಯರ್
ಫ್ರೆಡರಿಕ್ ಸ್ಟ್ರೋಮೆಯರ್ (1776 - 1835) ಜರ್ಮನಿಯ ರಸಾಯನಶಾಸ್ತ್ರಜ್ಞ.೧೮೧೭ ರಲ್ಲಿ ಕ್ಯಾಡ್ಮಿಯಮ್ ಮೂಲಧಾತುವನ್ನು ಕಂಡುಹಿಡಿದರು.
ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಕೊಂಡಿ
ಕೊಂಡಿಯು ವಿವಿಧ ಪ್ರಾಣಿಗಳಲ್ಲಿ (ಸಾಮಾನ್ಯವಾಗಿ ಸಂಧಿಪದಿಗಳು) ಕಂಡುಬರುವ ಒಂದು ಚೂಪಾದ ಅಂಗ. ಇದು ಸಾಮಾನ್ಯವಾಗಿ ಮತ್ತೊಂದು ಪ್ರಾಣಿಯ ಬಾಹ್ಯಚರ್ಮವನ್ನು ಭೇದಿಸಿ ವಿಷವನ್ನು ಒಳಚುಚ್ಚುವ ಸಾಮರ್ಥ್ಯ ಹೊಂದಿದೆ. ಕೀಟದ ಕಡಿತವು ವಿಷದ ಒಳಚುಚ್ಚುವಿಕೆಯಿಂದ ಜಟಿಲವಾಗಿರುತ್ತದೆ, ಆದರೆ ಎಲ್ಲ ಕೊಂಡಿಗಳು ವಿಷಪೂರಿತವಾಗಿರುವುದಿಲ್ಲ. ವಿಷದ ನಿರ್ದಿಷ್ಟ ಘಟಕಗಳು ಅಲರ್ಜಿಕ ಪ್ರತಿಕ್ರಿಯೆಯನ್ನು ಉಂಟುಮಾಡುತ್ತವೆ ಎಂದು ನಂಬಲಾಗಿದೆ. ಇವು ಪ್ರತಿಯಾಗಿ, ಚಿಕ್ಕ ತುರಿಕೆಯ ಗುರುತು, ಅಥವಾ ಸ್ವಲ್ಪ ಉಬ್ಬಿದ ಚರ್ಮದ ಪ್ರದೇಶ; ಬೊಕ್ಕೆಗಳು ಹಾಗೂ ಗಟ್ಟಿಪದರದ ಗಾಯಗಳಿಂದ ಆವೃತಗೊಂಡ ಊದಿಕೊಂಡ ಚರ್ಮದ ದೊಡ್ಡ ಪ್ರದೇಶಗಳವರೆಗೆ ಬದಲಾಗುವ ಚರ್ಮದ ಗಾಯಗಳನ್ನು ಸೃಷ್ಟಿಸುತ್ತವೆ. ದೊಡ್ಡ ಕಣಜಗಳು, ಕೆಲವು ಇರುವೆಗಳು, ಶತಪದಿಗಳು ಮತ್ತು ಚೇಳುಗಳು ಕೂಡ ಕುಟುಕುತ್ತವೆ. ಕುಟುಕುವ ಕೀಟಗಳು ಚರ್ಮದ ನೋವುಳ್ಳ ಊತವನ್ನು ಉಂಟುಮಾಡುತ್ತವೆ, ಗಾಯದ ತೀವ್ರತೆಯು ಕೊಂಡಿ ಇರುವ ಸ್ಥಳ, ಕೀಟದ ಗುರುತು ಮತ್ತು ವ್ಯಕ್ತಿಯ ಸೂಕ್ಷ್ಮತೆಯ ಪ್ರಕಾರ ಬದಲಾಗುತ್ತದೆ.
ವರ್ಗ:ಪ್ರಾಣಿ ಅಂಗರಚನಾಶಾಸ್ತ್ರ
ಆಲ್ಬರ್ಟ್ ಗಿಯೊರ್ಸೊ
ಆಲ್ಬರ್ಟ್ ಗಿಯೊರ್ಸೊ (ಜನನ: 15 July 1915 - died 26th december 2010) ವಸ್ ಅಮೆರಿಕದ ಪ್ರಸಿದ್ಧ ಪರಮಾಣುಶಾಸ್ತ್ರಜ್ಞ.ಇವರು ಆವರ್ತ ಕೋಷ್ಟಕದಲ್ಲಿರುವ ಹಲವಾರು ಮೂಲಧಾತುಗಳನ್ನು ಕಂಡುಹಿಡಿಯವಲ್ಲಿ ಪ್ರಮುಖ ಪಾತ್ರವಹಿಸಿದವರು.ಇವರು ಗೆಳೆಯ ಗ್ಲೆನ್ ಟಿ.ಸೀಬರ್ಗ್‌ರೊಡನೆ ಸೇರಿ ಹಲವಾರು ಮೂಲಧಾತುಗಳನ್ನು ಕಂಡುಹಿಡಿದಿದ್ದಾರೆ.ಅವುಗಳಲ್ಲಿ ಕ್ಯೂರಿಯಮ್ - 1944 (ಮೂಲಧಾತು 96) ಬೆರ್ಕೆಲಿಯಮ್ -  1949 (ಮೂಲಧಾತು 97) ಕ್ಯಾಲಿಫೊರ್ನಿಯಮ್- 1950 (ಮೂಲಧಾತು 98) ಐನ್‌ಸ್ಟೈನಿಯಮ್-  1952 (ಮೂಲಧಾತು 99) ಫೆರ್ಮಿಯಮ್ - 1953 (ಮೂಲಧಾತು 100) ಮೆಂಡೆಲೀವಿಯಮ್ - 1955 (ಮೂಲಧಾತು 101) ನೊಬೆಲಿಯಮ್- 1958-59 (ಮೂಲಧಾತು 102) ಲಾರೆನ್ಸಿಯಮ್- 1961 (ಮೂಲಧಾತು 103) ರುದರ್ಫೋರ್ಡಿಯಮ್- 1969 (ಮೂಲಧಾತು 104) ಡುಬ್ನಿಯಮ್-   1970 (ಮೂಲಧಾತು 105) ಸೀಬೋರ್ಗಿಯಮ್-  1974 (ಮೂಲಧಾತು 106)ಸೇರಿವೆ. ಃಎ ದಿಎದ್ ೨೬ ದೆಚೆಮ್ಬೆರ್ 2010. http://www.rian.ru/science/20101230/315351330.html?utm_source=twitterfeed&utm_medium=twitter
ಬಾಹ್ಯ ಸಂಪರ್ಕ
ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ ವರ್ಗ:ಭೌತಶಾಸ್ತ್ರ
ಚಾಡಿ ಹೇಳುವುದು
ಚಾಡಿ ಹೇಳುವುದು (ಕೊಂಡೆಯ) ಎಂದರೆ ಒಬ್ಬ ವ್ಯಕ್ತಿಯ ಅನುಪಸ್ಥಿತಿಯಲ್ಲಿ ಅವರನ್ನು ದೂಷಿಸುವುದು. ಚಾಡಿ ಹೇಳುವುದು ಮುಖಾಮುಖಿಯ ನಂತರ ಬಿಡುಗಡೆಯ ರೂಪವಾಗಿ ಸಂಭವಿಸಬಹುದು. ವಿರುದ್ಧವಾಗಿರುವ ವ್ಯಕ್ತಿಯನ್ನು ಅವಮಾನಿಸುವುದರಿಂದ, ಚಾಡಿಕೋರನು ಅವರ ಖ್ಯಾತಿಯನ್ನು ಕುಗ್ಗಿಸುತ್ತಾನೆ ಮತ್ತು, ಹಾಗೆ ಮಾಡುವುದರಿಂದ, ತನ್ನ ಸ್ವಂತದ ಆತ್ಮಾಭಿಮಾನವನ್ನು ಮೂಲರೂಪಕ್ಕೆ ತರುತ್ತಾನೆ. ಆಪ್ತಮಿತ್ರನು ಅವರ ಹಗೆತನದ ಟಿಪ್ಪಣಿಯನ್ನು ಸ್ವೀಕರಿಸಿದರೆ ಅವರೊಂದಿಗೆ ಒಂದು ಬಂಧವು ಸ್ಥಾಪನೆಯಾಗಬಹುದು. ಇಂತಹ ಹರಟೆಯು ಮಾನವ ಸಮಾಜದಲ್ಲಿ ಸಾಮಾನ್ಯವಾಗಿದೆ, ಏಕೆಂದರೆ ಜನರು ತಮ್ಮ ಮೇಲಿನ ಆರೋಪಣೆಯನ್ನು ಬೇರೆ ಕಡೆಗೆ ತಿರುಗಿಸಿ ಪ್ರಾಬಲ್ಯದ ಶ್ರೇಣಿವ್ಯವಸ್ಥೆಯಲ್ಲಿ ತಮ್ಮ ಸ್ಥಾನವನ್ನು ಸ್ಥಾಪಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ ಚಾಡಿ ಹೇಳುವುದನ್ನು ಕೀಳರಿಮೆಯ ಕಾರಣದಿಂದ ಹುಟ್ಟಿಕೊಳ್ಳುವ ಅಪರಾಧಿ ವರ್ತನೆಯ ರೂಪವೆಂದು ಗ್ರಹಿಸಬಹುದು.
ಉಲ್ಲೇಖಗಳು
ವರ್ಗ:ನಿಂದನೆ
ವಸತಿ
thumb|ಪ್ರತ್ಯೇಕ ವಸತಿಯ ನಕ್ಷೆ
ಮನೆ (ವಾಸಸ್ಥಾನ) ಎಂದರೆ ಒಬ್ಬ ವ್ಯಕ್ತಿ, ಕುಟುಂಬ, ಮನೆಜನ ಅಥವಾ ಒಂದು ಬುಡಕಟ್ಟಿನ ಹಲವಾರು ಕುಟುಂಬಗಳಿಗೆ ಶಾಶ್ವತ ಅಥವಾ ಅರೆಶಾಶ್ವತ ನಿವಾಸವಾಗಿ ಬಳಸಲಾದ ವಾಸಿಸುವ ಸ್ಥಳ. ಇದು ಹಲವುವೇಳೆ ಒಂದು ಮನೆ, ಅಪಾರ್ಟ್‌ಮಂಟ್, ಅಥವಾ ಬೇರೆ ಕಟ್ಟಡ, ಅಥವಾ ಪರ್ಯಾಯವಾಗಿ ಚರ ವಸತಿ, ದೋಣಿಮನೆ, ಮಡಸಬಹುದಾದ ಡೇರೆ ಅಥವಾ ಇತರ ಯಾವುದೇ ಸಾಗಿಸಬಲ್ಲ ಆಶ್ರಯವಾಗಿರುತ್ತದೆ. ಮಾನವ ಹಕ್ಕುಗಳ ಸಾರ್ವತ್ರಿಕ ಘೋಷಣೆಯ ೧೨ನೇ ಕಲಮಿನಲ್ಲಿ ಪ್ರತಿಷ್ಠಾಪಿತವಾದ ಏಕಾಂತತಾ ಹಕ್ಕಿಗೆ ಸಂಬಂಧಿಸಿದ ಅನೇಕ ದೇಶಗಳಲ್ಲಿನ ಸಂವಿಧಾನಿಕ ಕಾನೂನಿನ ನಿಯಮವೆಂದರೆ ಒಬ್ಬ ವ್ಯಕ್ತಿಯ ಆಶ್ರಯ ಸ್ಥಳವಾಗಿ ಮನೆಯ ಅನುಲ್ಲಂಘನೀಯತೆ.
ಮನೆಗಳು ಸಾಮಾನ್ಯವಾಗಿ ಮಲಗಲು, ಆಹಾರ ತಯಾರಿಸಲು, ತಿನ್ನಲು ಮತ್ತು ನೈರ್ಮಲ್ಯಕ್ಕೆ ಪ್ರದೇಶಗಳು ಮತ್ತು ಸೌಲಭ್ಯಗಳನ್ನು ಒದಗಿಸುತ್ತವೆ. ದೊಡ್ಡ ಗುಂಪುಗಳು ನರ್ಸಿಂಗ್ ಹೋಂ, ಮಕ್ಕಳ ವಸತಿಕೇಂದ್ರ, ಕಾನ್ವೆಂಟ್ ಅಥವಾ ಯಾವುದೇ ಹೋಲಿಕೆಯ ಸಂಸ್ಥೆಯಲ್ಲಿ ಇರಬಹುದು. ತೋಟದ ಮನೆಯು ಕೃಷಿ ಭೂಮಿ ಮತ್ತು ಸಾಕುಪ್ರಾಣಿಗಳಿಗಾಗಿ ಸೌಲಭ್ಯಗಳನ್ನೂ ಒಳಗೊಳ್ಳುತ್ತದೆ. ಹೆಚ್ಚು ಸುಭದ್ರ ನೆಲೆಗಳು ಲಭ್ಯವಿಲ್ಲದ ಕಡೆ, ಜನರು ಕೊಳಗೇರಿಗಳು ಮತ್ತು ಗುಡಿಸಲು ಪ್ರದೇಶಗಳಲ್ಲಿ ಕಂಡುಬರುವ ಅನೌಪಚಾರಿಕ ಮತ್ತು ಕೆಲವೊಮ್ಮೆ ಅಕ್ರಮವಾದ ಗುಡಿಸಿಲುಗಳಲ್ಲಿ ಇರಬಹುದು.
ಮನೆಯೆಂದರೆ ಮಾನವರಿಗೆ ವಸತಿಯಾಗಿ ಕಾರ್ಯನಿರ್ವಹಿಸುವ ಕಟ್ಟಡ. ಇದು ಅಲೆಮಾರಿ ಬುಡಕಟ್ಟುಗಳ ಮೂಲಭೂತ ಗುಡಿಸಲುಗಳಂತಹ ಸರಳ ವಾಸಸ್ಥಳಗಳಿಂದ ಹಿಡಿದು ಕೊಳಾಯಿ, ವಾತಾಯನ ಮತ್ತು ವಿದ್ಯುತ್ ವ್ಯವಸ್ಥೆಗಳಿರುವ ಕಟ್ಟಿಗೆ, ಇಟ್ಟಿಗೆ ಅಥವಾ ಇತರ ವಸ್ತುಗಳ ಸಂಕೀರ್ಣ, ಸ್ಥಿರ ರಚನೆಗಳನ್ನು ಒಳಗೊಳ್ಳಬಹುದು. ಬಹುತೇಕ ಸಮಕಾಲೀನ ಆಧುನಿಕ ಮನೆಗಳು ಕನಿಷ್ಠಪಕ್ಷ ಒಂದು ಮಲಗುವ ಕೋಣೆ, ಸ್ನಾನದ ಮನೆ, ಅಡಿಗೆ ಮನೆ, ಮತ್ತು ವಾಸದ ಕೊಠಡಿಯನ್ನು ಹೊಂದಿರುತ್ತವೆ. ಸಾಂಪ್ರದಾಯಿಕ ಕೃಷಿ ಉದ್ದೇಶಿತ ಸಮಾಜಗಳಲ್ಲಿ, ಕೋಳಿಗಳು ಅಥವಾ (ದನಗಳಂತಹ) ದೊಡ್ಡ ಜಾನುವಾರುಗಳಂತಹ ಸಾಕುಪ್ರಾಣಿಗಳು ಮಾನವರೊಂದಿಗೆ ಮನೆಯ ಒಂದು ಭಾಗವನ್ನು ಹಂಚಿಕೊಳ್ಳಬಹುದು. ಮನೆಯಲ್ಲಿ ಇರುವ ಸಾಮಾಜಿಕ ಘಟಕವನ್ನು ಮನೆಮಂದಿ/ಮನೆಜನ ಎಂದು ಕರೆಯಲಾಗುತ್ತದೆ. ಅತ್ಯಂತ ಸಾಮಾನ್ಯವಾಗಿ ಮನೆಜನರು ಯಾವುದೋ ವಿಧದ ಕುಟುಂಬ ಘಟಕವನ್ನು ರೂಪಿಸುತ್ತಾರಾದರೂ, ಮನೆಜನರೆಂದರೆ ಇತರ ಸಾಮಾಜಿಕ ಗುಂಪುಗಳು ಅಥವಾ ವ್ಯಕ್ತಿಗಳೂ ಆಗಿರಬಹುದು. ಜಾಗತೀಕರಣ, ನಗರೀಕರಣ ಮತ್ತು ಇತರ ಸಾಮಾಜಿಕ, ಆರ್ಥಿಕ, ಜನಸಂಖ್ಯಾ ಸಂಬಂಧಿ, ಹಾಗೂ ತಂತ್ರಜ್ಞಾನ ಸಂಬಂಧಿ ಕಾರಣಗಳ ಪರಿಣಾಮವಾಗಿ ವಸತಿಗಳ ವಿನ್ಯಾಸ ಮತ್ತು ರಚನೆ ಕೂಡ ಬದಲಾವಣೆಗೆ ಒಳಪಟ್ಟಿರುತ್ತದೆ. ವಿವಿಧ ಇತರ ಸಾಂಸ್ಕೃತಿಕ ಅಂಶಗಳು ಕೂಡ ಮನೆ ಸ್ಥಳದ ನಿರ್ಮಾಣ ಶೈಲಿ ಮತ್ತು ಮಾದರಿಗಳ ಮೇಲೆ ಪ್ರಭಾವ ಬೀರುತ್ತವೆ.
ಉಲ್ಲೇಖಗಳು
ವರ್ಗ:ಮಾನವ ಆವಾಸಸ್ಥಾನಗಳು
ಸದಾಶಿವಗಡ
thumb|350px|right|ಅರಬ್ಬಿ ಸಮುದ್ರ ಮತ್ತು ಕಾಳಿ ನದಿ ಸೇರುವ ಸುಂದರ ದೃಶ್ಯ
ಸದಾಶಿವಗಡ ಇದು ಕಾಳಿ ನದಿಯು ಅರಬ್ಬಿ ಸಮುದ್ರಕ್ಕೆ ಸೇರುವ ಜಾಗದಲ್ಲಿ ಇರುವ ಒಂದು ಸಣ್ಣ ಊರು. ಇದು ಕಾರವಾರದಿಂದ ೬ ಕಿ.ಮೀ ದೂರದಲ್ಲಿದೆ. ಕಾರವಾರ ಮತ್ತು ಸದಾಶಿವಗಡದ ನಡುವೆ ಕಾಳಿ ನದಿಗೆ ತುಂಬಾ ಉದ್ದವಾದ ಸೇತುವೆಯನ್ನು ಕಟ್ಟಿದ್ದಾರೆ. ಇಲ್ಲಿ ಒಂದು ಎತ್ತರವಾದ ಗುಡ್ಡವಿದೆ ಹಾಗು ಗುಡ್ಡದ ಮೇಲೆ ಒಂದು ಕೋಟೆ ಇದೆ.ಗುಡ್ಡದ ಬುಡಬಾಗದಲ್ಲಿ ತುಳಜಾ ಭವಾನಿ ದೇವಾಲಯವಿದೆ. ಗುಡ್ಡದ ಮೇಲಿನಿಂದ ಅರಬ್ಬಿ ಸಮುದ್ರ ಮತ್ತು ಕಾಳಿ ನದಿ ಸೇರುವ ಸುಂದರ ದೃಶ್ಯ ಮನಮೋಹಕ. ಕೊಂಕಣಿ ಸ್ಥಳೀಯ ಭಾಷೆಯಾಗಿ ಮಾತನಾಡುತ್ತಾರೆ.
ವರ್ಗ:ಉತ್ತರ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಉತ್ತರ ಕನ್ನಡ ಜಿಲ್ಲೆ ವರ್ಗ:ಕಾರವಾರ ತಾಲೂಕಿನ ಪ್ರವಾಸಿ ತಾಣಗಳು
ಪ್ರಕಾಶ್ ಮೆಹರಾ
ಪ್ರಕಾಶ್ ಮೆಹರಾ (ಜುಲೈ ೧೩ ೧೯೩೯ - ಜುಲೈ ೧೭ ೨೦೦೯) ಹಿಂದಿ ಚಿತ್ರರಂಗದ ಸುಪ್ರಸಿದ್ಧ ನಿರ್ಮಾಪಕ ಹಾಗು ದಿಗ್ದರ್ಶಕ. ಅಮಿತಾಬ್ ಬಚ್ಚನ್‌ರವರನ್ನು ಆಂಗ್ರಿ ಯಂಗ್ ಮ್ಯಾನ್ ನಾಯಕ ನನ್ನಾಗಿ ಮಾಡಿ, ಸಲೀಮ್-ಜಾವೀದ್‌ರವರ ಸ್ಪೋಟಕ ಶಬ್ದಗಳ ಸಂಭಾಷಣೆಯೊಂದಿಗೆ ಒಂದು ದಶಕದ ವರೆಗೆ ತಾವು ನಿರ್ಮಿಸಿದ ಪ್ರತಿಯೊಂದು ಚಿತ್ರದಲ್ಲೂ ಎಲ್ಲಿಲ್ಲದ ಹೊಸತನವನ್ನು ಪ್ರದರ್ಶಿಸಿ, ಚಿತ್ರರಂಗಕ್ಕೆ ಒಂದು ಹೊಸಕಳೆಯನ್ನು ನೀಡಿ ಹೆಸರುಮಾಡಿದವರು, ಪ್ರಕಾಶ್ ಮೆಹರ. ಅಮಿತಾಬ್ ಬಚ್ಚನ್ ರಲ್ಲಿ ಸುಪ್ತವಾಗಿದ್ದ ಪ್ರಚಂಡ-ಕಲಾ-ಪ್ರತಿಭೆಗೆ ಒಂದು ಆಯಾಮವನ್ನು ಕಲ್ಪಿಸಿಕೊಟ್ಟು ಅವರನ್ನು ಮೇರುನಟನನ್ನಾಗಿಮಾಡಿದ ಶ್ರೇಯಸ್ಸು ಅವರಿಗೂ ಸಲ್ಲಬೇಕು.
೭೦ ರ ದಶಕದಲ್ಲಿ ಪ್ರಕಾಶ್ ಮೆಹರಾರವರ ಕೊಡುಗೆಗಳು
೭೦ ರ ದಶಕದಲ್ಲಿ, ಹಿಂದಿ ಚಿತ್ರರಂಗದಲ್ಲಿ, ಪ್ರಕಾಶ್ ಮೆಹರಾ-ಅಮಿತಾಬ್ ಜೋಡಿ, ಸಲೀಮ್-ಜಾವಿದ್ ಜೋಡಿ, ಮಾಡಿದ ಮೋಡಿ ಹಿಂದಿ ಚಿತ್ರವಲಯದಲ್ಲಿ ಒಂದು ಹೊಸ ಛಾಪನ್ನು ಮೂಡಿಸಿತು. ಅಮಿತಾಬ್ ರನ್ನು ನಾಯಕನನ್ನಾಗಿರಿಸಿ ನಿರ್ಮಿಸಿದ 'ಜಂಜೀರ್ '[೧೯೭೩]ಚಿತ್ರ, ಬಾಕ್ಸ್ ಆಫೀಸ್ ನಲ್ಲಿ ಹಿಟ್ ಆಗಿ ಹೆಸರು ಮಾಡಿತು. ಅದಾದಮೇಲೆ ಮಾಡಿದ ಮೋಡಿಯಿಂದ ಈ ಅಮಿತಾಬ್-ಪ್ರಕಾಶ್ ಮೆಹರಾ-ಕಲಾವಂತ ಜೋಡಿ, ಅನೇಕಾನೇಕ ಹಿಟ್ ಚಿತ್ರಗಳನ್ನು ನಿರ್ಮಿಸಿ, ಅತ್ಯಂತ ಪ್ರಭಾವಿ-ಡಯಲಾಗ್, ಮತ್ತು ಕೆಟ್ಟದ್ದನ್ನು ಹೊಡೆದೋಡಿಸಿ, ಒಳ್ಳೆಯತನವನ್ನು ಸಂರಕ್ಷಿಸುವ ಸನ್ನಿವೇಶಗಳಿಂದ ಪ್ರೇಕ್ಷಕರಿಗೆ 'ದೃಶ್ಯಕಾವ್ಯದ ರಸದೌತಣ,' ವನ್ನು ಉಣಬಡಿಸಿತು. ಅವುಗಳಲ್ಲಿ ಜನಪ್ರಿಯವಾದ, ಎಂದೂ ಮರೆಯಲಾರದ ಚಿತ್ರಗಳು : ಅಮಿತಾಬ್ ಜೊತೆ, ಸಂಪರ್ಕಕ್ಕೆ ಬರುವ ಮೊದಲೇ ರವರು, 'ಹಸೀನ ಮಾನ್ ಜಾಯೆಗಿ', 'ಮೇಲಾ,', 'ಸಮಾಧಿ,' ಚಿತ್ರಳನ್ನು ನಿರ್ಮಿಸಿ ಚಿತ್ರರಂಗದಲ್ಲಿ ಅವರ ಛಾಪನ್ನು ಒತ್ತಿದ್ದರು.
ಜನನ ಮತ್ತು ಬಾಲ್ಯ
ಪ್ರಕಾಶ್ ಮೆಹರಾರವರು, ೧೩ ಜುಲೈ,೧೯೩೯ ರಲ್ಲಿ ಉತ್ತರಪ್ರದೇಶದ 'ಬಿಜನೂರ್' ನಲ್ಲಿ ಜನ್ಮಿಸಿದರು. ಪ್ರಕಾಶ್ ಮೆಹರಾರವರು, ತಮ್ಮ ೬ ನೇ ವಯಸ್ಸಿನಲ್ಲೇ ಮನೆಯಿಂದ ಪಲಾಯನಗೈದು ಅಗಿನ ಮಾಯಾನಗರಿ, ಮುಂಬಯಿಗೆ ಬಂದರು. ಯಾರ ಪರಿಚಯವೂ ಇಲ್ಲದೆ ಸ್ವತಂತ್ರವಾಗಿ ಜೀವನ ಸಂಘರ್ಷಕ್ಕೆ ಇಳಿದ ಪ್ರಕಾಶ್ ಮೆಹರಾರವರು, ತಮ್ಮ ಕಠಿಣ ಪರಿಶ್ರಮ ಹಾಗೂ ನಿಷ್ಟೆಯಿಂದ ಸಿನಿಮಾರಂಗವನು ಪ್ರವೇಶಿಸಿ ತಮ್ಮದೇ ಜಾಗವೊಂದನ್ನು ಕಂಡುಕೊಂಡರು. ಸಿಕ್ಕ ಪರಿಚಯಸ್ತರನ್ನೇ ಹೊಂದಿಕೊಂಡು ಹಿಂದಿ ಸಿನಿಮ ವಲಯದಲ್ಲಿ 'ಪ್ರೊಡಕ್ಶನ್ ಕಂಟ್ರೋಲರ್,' ಹುದ್ದೆಯನ್ನು ಗಿಟ್ಟಿಸಿಕೊಂಡರು. ಪ್ರಕಾಶ್ ಮೆಹರಾರವರು, ಹೆಜ್ಜೆ ಹೆಜ್ಜೆಯಿಂದ ಎತ್ತರಕ್ಕೆ ಬೆಳೆದರು, ತಾವೇ ಚಿತ್ರನಿರ್ಮಾಣಮಾಡುವ ಮಹದಾಶೆಯನ್ನು ಈಡೇರಿಸಿಕೊಂಡರು. ಸಂಗೀತದ ಕಡೆ ಒಲವಿದ್ದ ಪ್ರಕಾಶ್ ರವರು, ತಮ್ಮ ಚಿತ್ರಗಳ ಯಶಸ್ಸಿಗೆ ಗೀತರಚನೆಯನ್ನು ಮಾಡಿದರು. ಉದಾಹರಣೆಗೆ, 'ಓ ಸಾಥಿರೇ,' 'ರೋತೆಹುಯೆ [ಮುಕದ್ದರ್ ಕ ಸಿಕಂದರ್ ]ಆತೆ ಹೈಂ ಸಬ್', 'ಮೇರೆ ಅಂಗನೆಮೆ ತೇರಾ ಕ್ಯಾ ಕಾಮ್ ಹೈಂ '[ಲಾವಾರಿಸ್] 'ದೇ ದೇ ಪ್ಯಾರ್ ದೇ ದೇ,' ಶರಾಬಿ 'ಪಗ್ ಘೂಂಗರೂ ಬಾಂದ್ ನಾಚೆ 'ನಮಕ್ ಹಲಾಲ್ ಇತ್ಯಾದಿ. ಅಮಿತಾಬ್ ರವರ ಪಾತ್ರಗಳಿಗೆ ಆ ಗೀತಗಳನ್ನು ಅಳವಡಿಸಿ ಸಮಯಬಂದಾಗ ಅವರಿಂದಲೇ ಹಾಡಿಸಿದ್ದರಿಂದ, ಚಿತ್ರದ ಜೊತೆ-ಜೊತೆಗೆ ಗೀತೆಗಳೂ ಹೆಚ್ಚು-ಹೆಚ್ಚು  ಜನಪ್ರಿಯತೆಯನ್ನು ಮುಟ್ಟಿದವು.
ತಮ್ಮ ಕೆರಿಯರ್ ನ ಕೊನೆಯಚಿತ್ರ, 'ಮುಝೆ ಮೇರೀ ಬೀಬಿಸೆ ಬಚಾವ್' ೨೦೦೧
ಈ ಹಿಂದಿಚಿತ್ರದಲ್ಲಿ ಹೆಸರಾಂತ ಚಿತ್ರ-ನಟಿ, ರೇಖಾ ನಟಿಸಿದ್ದರು.
ರಾಜ್‌ಕಪೂರ್ ಮತ್ತು ಗುರುದತ್ ಅವರ ಆದರ್ಶವ್ಯಕ್ತಿಗಳು
ರಾಜ್‌ಕಪೂರ್ ಮತ್ತು ಗುರುದತ್‌ರನ್ನು ಅವರು ತುಂಬಾ ಇಷ್ಟಪಡುತ್ತಿದ್ದರು.
ಪ್ರಕಾಶ್ ಮೆಹರರ, ಕೊನೆಯ ದಿನಗಳು
ಪ್ರಕಾಶ್ ಮೆಹರಾ ರವರ ಶೈಲಿಯ ಚಿತ್ರಗಳು, ಒಂದು ಕಾಲಕ್ಕೆ ಸರಿಯಾಗಿದ್ದು, ಇಂದಿನ ಯುವಕರಿಗೆ ಆದರ್ಶಗಳಿಗೆ ಹೋರಾಟ ಇತ್ಯಾದಿಗಳು ಹೆಚ್ಚು ಪರಿಣಾಮಮಾಡಲಿಲ್ಲ. 'ಜಾದೂಗರ್ ಚಿತ್ರ,' ಗಲ್ಲಾ ಪೆಟ್ಟಿಗೆಯಲ್ಲಿ ಸೋತಿತು. ಆಗ ಅಮಿತಾಬ್ ರೊಡನೆ ಸಂಬಂಧ ಬಿಗಡಾಯಿಸಿತು. ಕೊಂಚಕಾಲ ಅಮಿತಾಬ್ ರವರನ್ನು ಬಿಟ್ಟು ನಿರ್ಮಿಸಿದ ಅವರ ಕೆಲವು ಮಹತ್ವಾಕಂಕ್ಷಿ ಚಿತ್ರಗಳು ನೆಲಕಚ್ಚಿದವು. 'ದಲಾಲ್,' ಎಂಬ ಚಿತ್ರವನ್ನು ಬಿಟ್ಟು. ಅವರು ಮರಣ ಹೊಂದಿದಾಗ ೬೯ ವರ್ಷ ವಯಸ್ಸು. ಸುಮೀತ್ ಅಮಿತ್ -ಇಬ್ಬರು ಪುತ್ರರುಗಳು. ಪತ್ನಿ ಹಿಂದೆಯೇ ಮೃತರಾಗಿದ್ದರು.
ಉಲ್ಲೇಖಗಳು
<References /> ವರ್ಗ:ಚಿತ್ರರಂಗ ವರ್ಗ:ನಿರ್ದೇಶಕರು ವರ್ಗ:ಬಾಲಿವುಡ್ ವರ್ಗ:೧೯೩೯ ಜನನ ವರ್ಗ:೨೦೦೯ ನಿಧನ
करकला
ಕೆಂಪು ಚಿಟ್ಟುಕೋಳಿ
ಕೆಂಪು ಚಿಟ್ಟುಕೋಳಿ
ಕೆಂಪು ಚಿಟ್ಟುಕೋಳಿ (ಗ್ಯಾಲೋಪೆರ್ಡಿಕ್ಸ್ ಸ್ಪೇಡೀಷಿಯಾ) ಫೆಸೆಂಟ್ ಕುಟುಂಬದ ಸದಸ್ಯ ಮತ್ತು ಭಾರತದಲ್ಲಿ ಮಾತ್ರವೆ ಕಂಡು ಬರುವ ಹಕ್ಕಿ. ಇದು ಕಾಡುಗಳಲ್ಲಿ ಇರುವ ಒಂದು ಬಹಳ ರಹಸ್ಯವಾದ ಹಕ್ಕಿ. ಅಂದರೆ ಇದನ್ನು ನೋಡುವುದು ಬಹಳ ಕಷ್ಟ. ಈ ಹಕ್ಕಿಯು ಒಂದು ವಿಶಿಷ್ಟ ಕರೆಯನ್ನು ಹೊಂದಿದೆ. ಇದು ಕೆಂಪು ಮತ್ತು ಉದ್ದನೆಯ ಬಾಲದ ಕೋಳಿಯಂತಿರುತ್ತದೆ. ಕಾಲಿನ ಮೇಲೆ ೨-೩-ಮುಳ್ಳುಗಳನ್ನು (ಚಿಟ್ಟು) ಹೊಂದಿರುತ್ತದೆ.
ವಿವರಣೆ
ಈ ಹಕ್ಕಿಯ ಒಟ್ಟಾರೆ ಬಣ್ಣ ಕೆಂಗಂದು. ಇತರೆ ದೊಡ್ಡ ಪಕ್ಷಿಗಳ ರೀತಿಯ ಈ ಹಕ್ಕಿಯು ಸ್ವಲ್ಪ ಉದ್ದ ಬಾಲವನ್ನು ಹೊಂದಿರುತ್ತದೆ. ಮೇಲಿನ ಭಾಗಗಳು ಮುಖ ಮತ್ತು ಕುತ್ತಿಗೆ ಹೆಚ್ಚು ಬೂದು ಬಣ್ಣದ್ದು. ಕೆಳಭಾಗಗಳು ಕಂದು ಕಂದು ಬಣ್ಣ ಮತ್ತು ದಟ್ಟ ಬಣ್ಣದ ಗೆರೆಗಳನು ಒಳಗೊಂಡಿರುತ್ತದೆ. ಮರಿಗಳ ತಲೆಯ ಉದ್ದಕ್ಕೂ ಒಂದು ದಾಲ್ಚಿನ್ನಿ ಬಣ್ಣದ ಕಂದು ತಲೆ ಮತ್ತು ಒಂದು ಕಪ್ಪು ಕಂದು ಬಣ್ಣದ ಪಟ್ಟೆಯನ್ನು ಹೊಂದಿರುತ್ತವೆ.
ನಡವಳಿಕೆ ಮತ್ತು ಪರಿಸರವಿಜ್ಞಾನ
ಕೆಂಪು ಚಿಟ್ಟುಕೋಳಿಗಳು ಸಾಮಾನ್ಯವಾಗಿ ಮೂರರಿಂದ ಐದು ಹಕ್ಕಿಗಳ ಸಣ್ಣ ಗುಂಪುಗಳಲ್ಲಿ ವಾಸಿಸುತ್ತವೆ. ಇವುಗಳು ನಡೆಯುವಾಗ, ದೇಶೀಯ ಕೋಳಿಗಳಂತೆ ಎತ್ತರಿಸಿ ನಡೆಯುತ್ತವೆ. ಇದರೆ ಮಖ್ಯ ಆಹಾರ ಮರಗಳಿಂದ ಉದುರಿದ ಬೀಜಗಳು, ಹಣ್ಣುಗಳು, ಮೃದ್ವಂಗಿಗಳು ಮತ್ತು ಕೀಟಗಳು. ಸಾಮಾನ್ಯವಾಗಿ ಸ್ವಲ್ಪ ದೂರ ಹಾರುವ ಮತ್ತು ವರ್ಷವಿಡೀ ಉತ್ತಮವಾಗಿ ನಿರ್ಧರಿಸಲಾದ ಪ್ರಾಂತ್ಯಗಳಲ್ಲೆ ಅವು ಉಳಿಯತ್ತವೆ ಮತ್ತು ಮರಗಳಲ್ಲಿ ವಿಶ್ರಮಿಸುತ್ತವೆ.
ವರ್ಗ:Spadicea ವರ್ಗ:Birds of India ವರ್ಗ:ಪಕ್ಷಿಗಳು ವರ್ಗ:ಭಾರತದ ಪಕ್ಷಿಗಳು.
ಪಿ ಜಿ ಲಕ್ಶ್ಮೀನಾರಯಣ
ಪಿ ಜಿ ಲಕ್ಶ್ಮೀನಾರಯಣ ಇವರು ಖ್ಯಾತ ಮೃದ೦ಗ ವಿದ್ವಾನ್. ಇವರು ಮೈಸೂರಿನಲ್ಲಿ ವಾಸವಾಗಿದ್ದರು.ಪಡುಬಿದ್ರಿ ಲಕ್ಶ್ಮೀನಾರಾಯಣ ೧೯೩೬ರಲ್ಲಿ ಜನಿಸಿದರು.'ವೀಣೆಯ ಬೆಡಗದು' ಮೈಸೂರು ಇವರನ್ನು ಕೈಬೀಸಿ ಕರೆಯಿತು.ಮೃದ೦ಗಕ್ಕೆ ಮನವೊಲಿಯಿತು. ಆಸ್ಥಾನ ವಿದ್ವಾನ್ ಯ೦.ಆರ್. ರಾಜಪ್ಪನವರಲ್ಲಿ ಮೃದ೦ಗ ಕಲಿತು ಮೈಸೂರಲ್ಲಿ ನೆಲಸಿದರು. ಮೈಸೂರು-ಮಂಗಳೂರು ಆಕಾಶವಾಣಿ ಕೇ೦ದ್ರಗಳಲ್ಲಿ ನಿಲಯ ಕಲವಿದರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದರು. ಪಿ.ಜಿ.ಲಕ್ಶ್ಮೀನಾರಾರಯಣ ಅವರನ್ನು ಪಿ.ಜಿ.ಯಲ್ ಯ೦ದು ಕರೆಯುವುದು ವಾಡಿಕೆ.ನಮ್ಮ ದೇಶದ ಹೆಸರಾ೦ತ ವಿದ್ವಾ೦ಸರಿಗೆ ಪಕ್ಕವಾದ್ಯ ನುಡಿಸಿದ ಹಿರಿಮೆ ಇವರದು.ಇವರು ಮದುವೆ ಆಗದೆ ಬ್ರಹ್ಮಚರ್ಯ ಜೀವನವನ್ನು ನಡೆಸಿದರು.ಏಕೆ? ಎಂದು ಪ್ರಶ್ನೆ ಕೇಳಿದರೆ ಮ೦ದಹಾಸ ಸೂಸಿ ಅವರು ನೀಡುತ್ತಿದ್ದ ಉತ್ತರ'ಮೃದ೦ಗಾಭ್ಯಾಸದಲ್ಲೇ ಕಾಲ ಸ೦ದದ್ದು ಅರಿವಿಗೆ ಬರಲಿಲ್ಲ. ಇನ್ನು ಪ್ರಪ೦ಚಾದ್ಯ೦ತ ಹರಿಡಿರುವ ನನ್ನ ಶಿಷ್ಯಪ್ರಶಿಷ್ಯ ಎಲ್ಲರೂ ನನ್ನ ಕುಟು೦ಬ ಸದಸ್ಯರೇ ಆಗಿರುವಾಗ ಬೇರೇನು ಚಿ೦ತೆ'ಎಂದು ಪಿ ಜಿ ಲ್ ರವರು ಪ್ರತಿದಿನ ತಮ್ಮ ಮನೆಯ ಹತ್ತಿರವಿರುವ ಮಕ್ಕಳಿಗೆ ಬಿಸ್ಕೇಟ್ ಕೊಡುವ ನೆಚ್ಛಿನ ತಾತಾ ಅಗಿದ್ದರು.ಶಿಷ್ಯರಿಗೆ ಮಾರ್ಗದರ್ಶಿ,ಗುರು,ಆಗಿದ್ದರು.ಇವರ ಬಳಿಯಲ್ಲಿ ಅಧ್ಯಯನ ನಡೆಸಿದ ಹಲವಾರು ಶಿಷ್ಯರು ಇ೦ದು ಹೆಸರಾ೦ತ ವಿದ್ವಾ೦ಸರಾಗಿದ್ದಾರೆ.ಅವರಲ್ಲಿ ವಿ.ಎಸ್.ರಮೇಶ್,ಜಿ.ಎಸ್.ರಾಮಾನುಜಮ್,ಎ೦.ಎ.ಕೃಷ್ನಮೂರ್ತಿ,ರಾಧೇಶ್ಇತರರು' ಪ್ರಮುಖರು. ದೇಶವಿದೇಶಗಳಲ್ಲಿ ಕಾರ್ಯಕ್ರಮಗಳನ್ನು ಕೊಟ್ಟ ಇವರಿಗೆ 'ಕರ್ಣಾಟಕ ಕಲಾಶ್ರೀ'ಸೇರಿದ೦ತೆ ಹಲವಾರು ಪ್ರಶಸ್ತಿಗಳು ಸ೦ದಿವೆ. ದಿನಾ೦ಖ ೧೨-೧೨-೨೦೦೬ರಲ್ಲಿ ಪಿ ಜಿ ಲ್ ವಿಶ್ವನಾದದಲ್ಲಿ ಲೀನವಾಗಿ ಹೋದರು.
ಆಡುಬೆಣೆ
thumb|ಆಡುಬೆಣೆ ವ್ಯವಸ್ಥೆಯ ಆ್ಯನಿಮೇಷನ್
ಆಡುಬೆಣೆಯು (ಕೊಂತ) ಆಡು ಎಂಜಿನುಗಳು, ಆಡು ಪಂಪುಗಳು, ಅನಿಲ ಸಂಪೀಡಕ ಮತ್ತು ವಾಯುಚಾಲಿತ ಸಿಲಿಂಡರುಗಳು ಮತ್ತು ಇತರ ಯಂತ್ರಸಾಧನಗಳ ಘಟಕವಾಗಿದೆ. ಇದು ಸಿಲಿಂಡರಿನಲ್ಲಿರುವ ಚಲಿಸುವ ಘಟಕವಾಗಿದೆ ಮತ್ತು ಇದರಲ್ಲಿ ದುಂಡುಪಟ್ಟಿಗಳನ್ನು ಬಳಸಿ ಅನಿಲ ತೂರದಂತೆ ಮಾಡಲಾಗಿರುತ್ತದೆ. ಒಂದು ಎಂಜಿನ್ನಿನಲ್ಲಿ, ಸಿಲಿಂಡರಿನಲ್ಲಿ ಹಿಗ್ಗುತ್ತಿರುವ ಅನಿಲದಿಂದ ಉತ್ಪತ್ತಿಯಾಗುವ ಬಲವನ್ನು ಆಡುಬೆಣೆ ದಂಡ ಹಾಗೂ/ಅಥವಾ ಸಂಪರ್ಕ ಕಲ್ಪಿಸುವ ದಂಡದ ಮೂಲಕ ವಂಕದಂಡಕ್ಕೆ ವರ್ಗಾಯಿಸುವುದು ಇದರ ಉದ್ದೇಶವಾಗಿದೆ. ಒಂದು ಪಂಪಿನಲ್ಲಿ, ಇದರ ಕ್ರಿಯೆಯು ವಿರುದ್ಧವಾಗಿರುತ್ತದೆ ಮತ್ತು ಸಿಲಿಂಡರಿನಲ್ಲಿನ ದ್ರವವನ್ನು ಸಂಕೋಚನಗೊಳಿಸುವ ಅಥವಾ ಹೊರದೂಡುವ ಉದ್ದೇಶಕ್ಕಾಗಿ ಬಲವು ವಂಕದಂಡದಿಂದ ಆಡುಬೆಣೆಗೆ ವರ್ಗಾವಣೆಯಾಗುತ್ತದೆ. ಕೆಲವು ಎಂಜಿನ್ನುಗಳಲ್ಲಿ, ಆಡುಬೆಣೆಯು ಸಿಲಿಂಡರಿನಲ್ಲಿನ ಕಂಡಿಗಳನ್ನು ಮುಚ್ಚುವ ಮತ್ತು ತೆಗೆಯುವ ಮೂಲಕ ಕವಾಟವಾಗಿ ಕೂಡ ಕಾರ್ಯನಿರ್ವಹಿಸುತ್ತದೆ.
ವರ್ಗ:ಎಂಜಿನ್ ತಂತ್ರಜ್ಞಾನ
ರಾಘವೇಂದ್ರ ರಾಜ್‍ಕುಮಾರ್ (ನಟ)
ತನ್ನ ತಂದೆಯ ರೀತಿ, ರಾಘವೇಂದ್ರ ರಾಜ್ಕುಮಾರ್ ತುಂಬಾ ಚಿತ್ರಗಳಲ್ಲಿ ತನ್ನ ಹಾಡುಗಳನ್ನು ತ್ತನೆ ಹಾಡಿದ್ದಾರೆ. ನಂಜುಂಡಿ ಕಲ್ಯಾಣ ಪೂರ್ಣಿಮಾ ಎಂಟರ್ಪ್ರೈಸಸ್ ಮೂಲಕ ತಮ್ಮ ಮನೆಯವರ ನಿರ್ಮಾಣದ ಚಿತ್ರ ಅತ್ಯಂತ ಉನ್ನತ ಗಳಿಕೆಯನ್ನು ಗಳಿಸಿದೆ. ಅವರು ೧೯೮೦ ಮತ್ತು ೧೯೯೦ ಇಸವಿಗಳ ಮಧ್ಯದಲ್ಲಿ ಯಶಸ್ವಿ ವೃತ್ತಿಜೀವನದ ಹೊಂದಿದ್ದರು. ಅವರ ಮಗ ವಿನಯ್ ರಾಜ್‍ಕುಮಾರ್ ಚಲನಚಿತ್ರ ವೃತ್ತಿ ಜೇವನದಲ್ಲಿ ಕಾಲಿಟ್ಟರು.
ವರ್ಗ:ಸಿನಿಮಾ ತಾರೆಗಳು ವರ್ಗ:ಕನ್ನಡ ಸಿನೆಮಾ ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು ವರ್ಗ:ಕನ್ನಡ ಚಿತ್ರರಂಗದ ನಟರು ವರ್ಗ:ಹಿನ್ನೆಲೆ ಗಾಯಕರು
ಮದ್ರಾಸ್ ಕರ್ನಾಟಕ
ಕರ್ನಾಟಕವು ಏಕೀಕರಣಕ್ಕೆ ಮೊದಲು ಅಕ್ಕಪಕ್ಕದ ರಾಜ್ಯಗಳಲ್ಲಿ ಹಂಚಿಹೋಗಿತ್ತು.
ಅವುಗಳಲ್ಲಿ ಕೆಲಭಾಗ ಅಂದರೆ ಈಗಿನ ಕೋಲಾರ, ಬೆಂಗಳೂರಿನ ಸ್ವಲ್ಪ ಭಾಗ ಮತ್ತಿತರ ಜಿಲ್ಲೆಗಳು ಮದ್ರಾಸ್(ಈಗಿನ ಚನ್ನೈ) ಆಡಳಿತಕ್ಕೊಳಪಟ್ಟಿದ್ದವು. ಆ ಭಾಗವನ್ನು ಮದ್ರಾಸ್ ಕರ್ನಾಟಕ ಎನ್ನುತ್ತಾರೆ.
ಅದೇ ರೀತಿ ಹೈದರಾಬಾದಿನ ಹಿಡಿತದಲ್ಲಿದ್ದ ಪ್ರದೇಶಗಳನ್ನು ಹೈದರಾಬಾದ್ ಕರ್ನಾಟಕ ಎಂದೂ, ಮುಂಬಯಿ ಆಡಳಿತದಲ್ಲಿದ್ದ ಪ್ರದೆಶಗಳನ್ನು ಮುಂಬಯಿ ಕರ್ನಾಟಕ ಎಂದು ಕರೆಯಲಾಗುತ್ತದೆ.
ಬಳಪ
ಬಳಪ ಎಂದರೆ ಸುಣ್ಣದಿಂದ ತಯಾರಿಸಿದ ಕಡ್ಡಿಯಂತಹ ವಸ್ತು. ಇದನ್ನು ಕಪ್ಪು ಹಲಗೆಯ ಮೇಲೆ ಅಥವಾ ಸ್ಲೇಟಿನ ಮೇಲೆ ಬರೆಯಲು ಉಪಯೋಗಿಸಲಾಗುವುದು.
ಪೆನ್ನು, ಪೇಪರ್ರು ಬಳಸುವ ಈ ಕಾಲದಲ್ಲಿ ಬಳಪ ಎನ್ನುವುದು ಮರೆತು ಹೋಗಿದ್ದರೂ ಸಹ ಶಾಲೆಗಳಲ್ಲಿ ಕೆಲವೊಮ್ಮೆ ಬಳಸುವುದೂ ಉಂಟು. ಬಳಪವನ್ನು ಬಳಪದ ಕಲ್ಲಿನಿಂದಲೂ ಸಹ ತಯಾರಿಸುತ್ತಾರೆ. ಆದರೆ ಬಹಳ ಮೆದುವಾದ ಈ ಬಳಪದ ಕಲ್ಲನ್ನು ಹೆಚ್ಚಾಗಿ ಶಿಲ್ಪಕಲೆಯಲ್ಲಿ ವಿಗ್ರಹಗಳನ್ನು ಕೆತ್ತಲು ಸಹ ಬಳಸುತ್ತಾರೆ.ಸರಂಧ್ರ ಸಂಚಿತ ಕಾರ್ಬೋನೇಟ್ ಕಲ್ಲಿನಿಂದ ಮೂಲವಾಗಿ ಬಳಪವನ್ನು ತಯಾರಿಸುತ್ತಾರೆ.ಸುಣ್ಣದಕಲ್ಲಿನ ರೂಪವನ್ನುಳ್ಳ, ಖನಿಜವಾಗಿರುವ ಬಳಪ ಕ್ಯಾಲ್ಸೈಟ್ ನಿಂದ ಕೂಡಿದೆ.ಕ್ಯಾಲ್ಸೈಟ್ ಅನ್ನು ಕ್ಯಾಲ್ಸಿಯಂ ಕಾರ್ಬೋನೇಟ್ ಎಂದು ಕರೆಯಲಾಗುತ್ತದೆ.ಬಳ್ಪದ ಕ್ರಿಟೇಷಿಯಸ್ ಠೇವಣಿಯು  ಪಶ್ಚಿಮ ಯುರೋಪ್ ನಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಬಳಪದ ರಾಸಾಯನಿಕ ಸಂಯೋಜನೆ, ಕ್ಯಾಲ್ಸಿಯಂ ಕಾರ್ಬೋನೇಟ್ ಆಗಿದೆ. thumb|ಬಳಪ thumb|ಬಳಪದಲ್ಲಿ ಇಫೈಲ್ ಟವರ್ ಉಲ್ಲೇಖಗಳು ವರ್ಗ:ಶಿಕ್ಷಣ
ದಸ್ತಗಿರಿ
ದಸ್ತಗಿರಿ (ಕೈದು, ಬಂಧನ) ಎಂದರೆ ಒಬ್ಬ ವ್ಯಕ್ತಿಯನ್ನು ಅಭಿರಕ್ಷೆಗೆ ಅಥವಾ ಬಂಧನಕ್ಕೆ ಒಳಪಡಿಸುವುದು (ಅರೆಸ್ಟ್). ಕಾನೂನಿಗೆ ಆತ ತಲೆಬಾಗುವಂತೆ ಕಡ್ಡಾಯಗೊಳಿಸುವುದು ಸಾಮಾನ್ಯವಾಗಿ ಇದರ ಉದ್ದೇಶ. ಕ್ರಿಮಿನಲ್ ಅಥವಾ ಸಿವಿಲ್ ಪ್ರಕ್ರಿಯೆಯ ಅಂಗವಾಗಿ ದಸ್ತಗಿರಿ ಮಾಡಬಹುದು. ಯಾವುದೇ ಕ್ರಿಮಿನಲ್ ಆರೋಪಕ್ಕೆ ಒಬ್ಬಾತ ಹೊಣೆಗಾರನೆಂದು ಅವನನ್ನು ಹಿಡಿದಿಡುವುದು ಅಥವಾ ಅವನು ಅಪರಾಧ ಎಸಗದಂತೆ ತಡೆಯುವುದು ಕ್ರಿಮಿನಲ್ ಪ್ರಕ್ರಿಯಾನುಗುಣ ದಸ್ತಗಿರಿಯ ಒಬ್ಬ ವ್ಯಕ್ತಿ ಪಾವತಿ ಮಾಡಬೇಕಾದ ಮೊಬಲಗಿಗಾಗಿ ಅವನನ್ನು ಹಿಡಿದಿಡುವುದು ಸಿವಿಲ್ ಪ್ರಕ್ರಿಯಾನುಗುಣ ಬಂಧನದ ಉದ್ದೇಶ. ಸಿವಿಲ್ ದಸ್ತಗಿರಿ ಭಾರತದ ಸಿವಿಲ್ ಪ್ರಕ್ರಿಯಾ ಸಂಹಿತೆಯಲ್ಲಿ ವಿಧಿಸಿದಂತೆ ಇರಬೇಕು. ಒಂದು ಸಿವಿಲ್ ವ್ಯಾಜ್ಯದ ತೀರ್ಪನ್ನು ಜಾರಿ ಮಾಡುವಾಗ, ಅದನ್ನು ಪಾಲಿಸಲು ಅಸಮರ್ಥನಾದವನನ್ನು ತೀರ್ಪು ಪಡೆದ ವಾದಿ ಅಥವಾ ಪ್ರತಿವಾದಿ ದಸ್ತಗಿರಿ ಮಾಡಿಸಬಹುದು. ತೀರ್ಪಿನಲ್ಲಿ ನಮೂದಿಸಿರುವ ಮೊಬಲಗನ್ನು ಸಂದಾಯ ಮಾಡಲು ಅಸಮರ್ಥನಾಗಿದ್ದರೆ ಅವನನ್ನು ದಸ್ತಗಿರಿ ಮಾಡಿಸಿ ಆ ಮೊಬಲಗಿಗೆ ಅನುಗುಣವಾಗಿ ಒಂದು ನಿಗದಿಯಾದ ಅವಧಿಯವರೆಗೆ ಬಂಧನದಲ್ಲಿಡಿಸಬಹುದು. ಆದರೆ ಬಂಧನದಲ್ಲಿದ್ದಾಗ ಕೈದಿಗೆ ತಗಲುವ ವೆಚ್ಚವನ್ನು ಕೈದು ಮಾಡಿಸಿದ ವಾದಿ ಅಥವಾ ಪ್ರತಿವಾದಿ ಕೊಡತಕ್ಕದ್ದು.
ಕ್ರಿಮಿನಲ್ ದಸ್ತಗಿರಿ ಭಾರತದ ಸಂವಿಧಾನದ ಹಾಗೂ ಕ್ರಿಮಿನಲ್ ಪ್ರಕ್ರಿಯಾ ಸಂಹಿತೆಯ ನಿಯಮಾವಳಿಯಂತೆ ನಡೆಯಬೇಕು. ಪೋಲಿಸ್ ಅಧಿಕಾರಿ ದಂಡಾಧೀಶನ (ಮ್ಯಾಜಿಸ್ಟ್ರೇಟ್) ವಾರಂಟ್ ಇಲ್ಲದೆ ಅಥವಾ ವಾರಂಟ್ ದ್ವಾರ ಕೈದು ಮಾಡಬಹುದು. ಕ್ರಿಮಿನಲ್ ಪ್ರಕ್ರಿಯಾಸಂಹಿತೆಯಲ್ಲಿ ಸಂಜ್ಞೇಯವೆಂದು (ಕಾಗ್ನಿಸಬಲ್) ವರ್ಣಿಸಲಾದ ಅಪರಾಧದ ಸಂಬಂಧವಾಗಿ ಒಬ್ಬನನ್ನು ಅವನು ವಾರಂಟ್ ಇಲ್ಲದೆ ಬಂಧಿಸಬಹುದು. ಒಬ್ಬನಿಗೆ ಸಂಜ್ಞೇಯ ಅಪರಾಧವೊಂದರಲ್ಲಿ ಇರುವ ಸಂಬಂಧದ ಬಗ್ಗೆ ಸಮಂಜಸವಾದ ಫಿರ್ಯಾದು ಬಂದಿದ್ದರೆ, ಅಥವಾ ವಿಶ್ವಸನೀಯ ಸಮಾಚಾರ ದೊರಕಿದ್ದರೆ, ಅಥವಾ ಸಕಾರಣ ಸಂಶಯವಿದ್ದರೆ ಅಂಥವನನ್ನು ವಾರಂಟ್ ಇಲ್ಲದೆ ಪೋಲಿಸ್ ಅಧಿಕಾರಿ ದಸ್ತಗಿರಿ ಮಾಡಬಹುದು. ಕಳವು, ದರೋಡೆ, ಡಕಾಯಿತಿ, ಕಳವು ಮಾಲಿನ ಸ್ವೀಕಾರ, ಕೊಲೆ, ತೀವ್ರಗಾಯ, ದೊಂಬಿ, ಕಾನೂನುಬಾಹಿರ ಸಭಾಸದಸ್ಯತ್ವ ಮುಂತಾದವು ಸಂಜ್ಞೇಯ ಅಪರಾಧಗಳು. ತನ್ನ ಕೊರೆಯುವ ಅಥವಾ ಮನೆಯ ಬೀಗ ಮುರಿದು ಒಳನುಗ್ಗುವ ಸಾಧನ ಹೊಂದಿರುವವನನ್ನೂ ಪೋಲಿಸ್ ಅಧಿಕಾರಿ ದಸ್ತಗಿರಿ ಮಾಡಬಹುದು. ಆದರೆ ಸಂಜ್ಞೇಯವಲ್ಲದ ಅಪರಾಧವೊಂದನ್ನು ಎಸಗಿದ್ದಾನೆಂಬ ಸಂಶಯದಿಂದ ಒಬ್ಬನನ್ನು ದಂಡಾಧಿಕಾರಿಯ ವಾರಂಟ್ ಇಲ್ಲದೆ ಅವನು ದಸ್ತಗಿರಿ ಮಾಡತಕ್ಕದ್ದಲ್ಲ. ಸರ್ಕಾರದ ವಿರುದ್ಧ ಯುದ್ಧ, ದೇಶದ್ರೋಹ (ಸೆಡಿಷನ್), ಸುಳ್ಳುಸಾಕ್ಷ್ಯ, (ಪರ್ಜರಿ), ಸೃಷ್ಟನೆ (ಫೋರ್ಜರಿ), ಲಘುಗಾಯ (ಸಿಂಪ್ಲ್ ಹರ್ಟ್), ಆಕ್ರಮಣ (ಅಸಾಲ್ಟ್) ಇವು ಅಸಂಜ್ಞೇಯ ಅಪರಾಧದ ನಿದರ್ಶನಗಳು. ಇದನ್ನು ಎಸಗಿದನೆಂಬ ಸಂಶಯಕ್ಕೆ ಒಳಗಾದವನು ತನ್ನ ಹೆಸರು ವಿಳಾಸಗಳನ್ನು ಕೊಡಲು ನಿರಾಕರಿಸಿದರೆ, ಅಥವಾ ಕೊಟ್ಟರೂ ಅವು ಸುಳ್ಳೆಂದು ಎನಿಸಿದರೆ, ಅವನ ನಿಜವಾದ ಹೆಸರು ವಿಳಾಸಗಳನ್ನು ಅರಿಯುವ ಸೀಮಿತ ಉದ್ದೇಶದಿಂದ ಮಾತ್ರ ಅವನನ್ನು ವಾರಂಟ್ ಇಲ್ಲದೆ ದಸ್ತಗಿರಿ ಮಾಡಬಹುದು. ಒಬ್ಬ ವ್ಯಕ್ತಿಯನ್ನು ದಸ್ತಗಿರಿ ಮಾಡುವಾಗ ಅನುಸರಿಸಬೇಕಾದ ಕ್ರಮವನ್ನನುಸರಿಸಲು ಆತ ಸಮ್ಮತಿಸದಿದ್ದರೆ ಆ ವ್ಯಕ್ತಿಯನ್ನು ಹಿಡಿದು ಬಂಧಿಸಬಹುದು. ಬಂಧನಕ್ಕೆ ಸಮ್ಮತಿಸದಿದ್ದರೆ, ಬಲಪ್ರಯೋಗ ಮಾಡಿದರೆ ಅಥವಾ ತಪ್ಪಿಸಿಕೊಳ್ಳಲೆತ್ನಿಸಿದರೆ ಆತನನ್ನು ಬಲವಂತವಾಗಿ ಹಿಡಿದು ಬಂಧಿಸಬೇಕು. ಮುಖ್ಯವಾಗಿ ಕನಿಷ್ಠ ಬಲಪ್ರಯೋಗ ಮಾಡುವ ಅಧಿಕಾರ ಮಾತ್ರ ಇರುತ್ತದೆ. ಅಪರಾಧಿಯನ್ನು ಬಂಧಿಸಲು ಅವನು ಇರುವ ಸ್ಥಳವನ್ನು ಆರಕ್ಷಕರು ಪ್ರವೇಶಿಸಲು ಮತ್ತು ನಿರ್ಗಮಿಸಲು ಎಲ್ಲ ಸೌಲಭ್ಯಗಳನ್ನೂ ಆ ಸ್ಥಳದ ಸ್ವಾಧೀನ ಪಡೆದವರು ನೀಡಬೇಕು. ಇಲ್ಲದಿದ್ದರೆ ಮನೆಯ ಬಾಗಿಲು, ಕಿಟಕಿ ಮುಂತಾದವನ್ನು ಒಡೆದು ಪ್ರವೇಶಿಸುವ ಅಧಿಕಾರ ಅವರಿಗಿದೆ. ಪ್ರವೇಶಿಸಿದಾಗ ಆರಕ್ಷಕರನ್ನೇ ಬಾಗಿಲು ಮುಚ್ಚಿ ಬಂಧಿಸಿದರೆ ಬಾಗಿಲನ್ನು ಒಡೆದು ಹೊರಗೆ ಬರುವ ಅಧಿಕಾರವೂ ಅವರಿಗಿದೆ. ಬಂಧಿತನನ್ನು ಝಡತಿ ಮಾಡಬಹುದು. ಆಯುಧವೇ ಮುಂತಾದುವು ಇದ್ದರೆ ಅವನ್ನು ಸ್ವಾಧೀನಕ್ಕೆ ತೆಗೆದುಕೊಂಡು ನ್ಯಾಯಾಲಯದಲ್ಲಿ ಹಾಜರ್ಪಡಿಸಬೇಕು.
ಬಂಧನ ಈ ನಿಯಮಗಳಿಗೆ ಅನುಗುಣವಾಗಿರದೆ ಆಕ್ರಮವೆಂದು ರುಜುವಾತಾದರೆ ಹೇಬಿಯಸ್ ಕಾರ್ಪಸ್ ದ್ವಾರಾ ಬಿಡುಗಡೆ ಹೊಂದುವ ಹಕ್ಕು ಬಂಧಿತನಿಗಿದೆ. ಸಂಜ್ಞೇಯ ಪ್ರಕರಣವೊಂದರಲ್ಲಿ ದಸ್ತಗಿರಿಗೆ ಒಳಗಾದವನನ್ನು ಅನಾವಶ್ಯಕ ವಿಳಂಬವಿಲ್ಲದೆ ದಂಡಾಧಿಕಾರಿಯ ಬಳಿಗೆ ಅಥವಾ ಆರಕ್ಷಕ (ಪೋಲಿಸ್) ಠಾಣೆಯ ಅಧಿಕಾರಿಯ ಬಳಿಗೆ ಕರೆದೊಯ್ಯಬೇಕು, ಇಲ್ಲವೇ ಕಳುಹಿಸಬೇಕು. ದಂಡಾಧಿಕಾರಿಯ ವಾರಂಟ್ ಇಲ್ಲದೆ ಒಬ್ಬ ವ್ಯಕ್ತಿಯನ್ನು ಆ ಪ್ರಕರಣದಲ್ಲಿ ಸಕಾರಣವೆನ್ನಬಹುದಾದ್ದಕ್ಕಿಂತ ಹೆಚ್ಚು ಕಾಲ ಸ್ಥಾನಬದ್ಧತೆಯಲ್ಲಿಡುವಂತಿಲ್ಲ. ದಸ್ತಗಿರಿ ಮಾಡಿದ ಸ್ಥಳದಿಂದ ದಂಡಾಧಿಕಾರಿಯ ನ್ಯಾಯಾಲಯಕ್ಕೆ ಪ್ರಯಾಣ ಮಾಡಲು ಬೇಕಾಗುವ ಕಾಲದ ಮೇಲೆ ಇಪ್ಪತ್ನಾಲ್ಕು ಗಂಟೆಗಳು ಪರಮಾವಧಿ. ಇದಕ್ಕಿಂತ ಹೆಚ್ಚು ಕಾಲ, ಹದಿನೈದು ದಿನಗಳ ಪರಿಮಿತಿಯವರೆಗೆ, ಅವನನ್ನು ಸ್ಥಾನಬದ್ಧತೆಯಲ್ಲಿಡಲು ದಂಡಾಧಿಕಾರಿ ಅನುಮತಿ ನೀಡಬಹುದು. ತನ್ನ ದಸ್ತಗಿರಿಗೆ ಕಾರಣ ತಿಳಿಯುವ ಹಕ್ಕು, ತಾನು ಆಯ್ಕೆ ಮಾಡಿಕೊಂಡ ನ್ಯಾಯವಾದಿಯ ಸಲಹೆ ಪಡೆಯುವ ಹಾಗೂ ಪ್ರತಿವಾದಿಸಲು ಅವನನ್ನು ನೇಮಿಸಿಕೊಳ್ಳುವ ಹಕ್ಕು ಮುಂತಾದ ಕೆಲವು ಹಕ್ಕುಗಳನ್ನು ಭಾರತ ಸಂವಿಧಾನ ಪ್ರತಿಯೊಬ್ಬನಿಗೂ ನೀಡುತ್ತದೆ. ಸಂಜ್ಞೇಯ ಅಪರಾಧವೊಂದು ನಡೆಯದಂತೆ ತಡೆಯುವ ಉದ್ದೇಶದಿಂದ, ಅಂಥ ಅಪರಾಧ ಎಸಗಲು ಹಂಚಿಕೆ ಹಾಕಿರುವವನನ್ನು ದಸ್ತಗಿರಿ ಮಾಡಲು ಆರಕ್ಷಕ ಅಧಿಕಾರಿಗೆ ಅಧಿಕಾರವುಂಟು.
ವರ್ಗ:ಕಾನೂನು ಪದಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೋಧ್ ಗಯಾ
thumb|right|150px|'ಬೋಧ್ ಗಯಾ ಮಂದಿರ' thumb|right|150px|'ಮಂದಿರದೊಳಗೆ ಭಿತ್ತಿಚಿತ್ರ' ಬೋಧ್ ಗಯಾ ಅಥವಾ ಬೋಧಗಯಾ ಭಾರತದ ಬಿಹಾರ್ ರಾಜ್ಯದ ಗಯಾ ಜಿಲ್ಲೆಯ ಒಂದು ನಗರ. ಇದು ಗೌತಮ ಬುದ್ಧನು ನಿರ್ವಾಣವನ್ನು ಹೊಂದಿದ ಸ್ಥಳವೆಂದು ಪ್ರಸಿದ್ಧವಾಗಿದೆ. ಚಾರಿತ್ರಿಕವಾಗಿ ಈ ಊರನ್ನು ಬೋಧಿಮಂದ (ಬೋಧಿ-ಮರದ ಸುತ್ತಲಿರುವ ಭೂಮಿ), ಉರುವೇಲ, ಸಂಬೋಧಿ, ವಜ್ರಾಸನ ಮತ್ತು ಮಹಾಬೋಧಿ ಎಂದು ನಾನಾ ಹೆಸರಿನಿಂದ ಕರೆಯಲಾಗುತಿತ್ತು. ೧೮ನೆಯ ಶತಮಾನದವರೆಗೂ ಬೋಧಗಯಾ ಎನ್ನುವ ಹೆಸರಿನ ಬಳಕೆ ಇರಲಿಲ್ಲ.
ಬಾಹ್ಯ ಸಂಪರ್ಕಗಳು
ವರ್ಗ:ಬೌದ್ಧ ಧರ್ಮ ವರ್ಗ:ಬಿಹಾರ ವರ್ಗ:ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು
ಮೊರಿಸ್ ಟ್ರೆವರ್ಸ್
ಮೊರಿಸ್ ಟ್ರೆವರ್ಸ್(1872-1961), ಇಂಗ್ಲೆಂಡ್‌ನ ವಿಜ್ಞಾನಿ.ಇವರು ಸರ್ ವಿಲಿಯಮ್ ರಾಮ್ಸೆಯವರೊಂದಿಗೆ ಝೆನಾನ್,ಕ್ರಿಪ್ಟಾನ್ ಮತ್ತು ನಿಯಾನ್ ಮೂಲಧಾತುಗಳನ್ನು ಕಂಡುಹಿಡಿದರು.ಇವರು ಬೆಂಗಳೂರಿನ ಭಾರತೀಯ ವಿಜ್ಞಾನ ಸಂಸ್ಥೆಯ ಸ್ಥಾಪಕ ನಿರ್ದೇಶಕರೊಲ್ಲಬ್ಬರು. ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಡಾನ್ ಶೆಟ್‍ಮನ್
ಡಾನ್ ಶೆಟ್‍ಮನ್(ಹೀಬ್ರೂ: דן שכטמן; ಜನನ ಜನವರಿ 24, 1941 ಟೆಲ್ ಅವೀವ್) ೨೦೧೧ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಪಡೆದ ವಿಜ್ಞಾನಿ.
ಉಲ್ಲೇಖಗಳು
ವರ್ಗ:ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ರಸಾಯನಶಾಸ್ತ್ರ
ರಮೇಶ್ ನಾಯ್ಡು
ಪಸುಪುಲೇಟಿ ರಮೇಶ್ ನಾಯ್ಡು (೧೯೩೩ - ಸೆಪ್ಟೆಂಬರ್ ೩, ೧೯೮೭) ದಕ್ಷಿಣ ಭಾರತದ ಒಬ್ಬ ಸಂಗೀತ ನಿರ್ದೇಶಕರಾಗಿದ್ದರು. ಅವರು ಪ್ರಮುಖವಾಗಿ ೧೯೭೦ ಮತ್ತು ೧೯೮೦ರ ದಶಕಗಳಲ್ಲಿ ತೆಲುಗು ಚಲನಚಿತ್ರಗಳಲ್ಲಿ ಸಕ್ರಿಯರಾಗಿದ್ದರು. ಮೇಘ ಸಂದೇಶಮ್ ಚಿತ್ರಕ್ಕಾಗಿ ಅವರು ನೀಡಿದ ಸಂಗೀತ ಅವರ ಅತ್ಯುತ್ತಮ ಸಂಯೋಜನೆಯೆಂದು ಪರಿಗಣಿಸಲಾಗಿದೆ.
ವರ್ಗ:೧೯೩೩ ಜನನ ವರ್ಗ:೧೯೮೭ ನಿಧನ ವರ್ಗ:ಸಂಗೀತ ನಿರ್ದೇಶಕರು ವರ್ಗ:ಟಾಲಿವುಡ್ ವರ್ಗ:ತೆಲುಗು ಪ್ರಮುಖರು
ಕೋರೆದಾಡೆ
thumb|ಆನೆ
ಕೋರೆದಾಡೆಗಳು (ದಂತ, ಕೊಂಬು) ಉದ್ದವಾದ, ನಿರಂತರವಾಗಿ ಬೆಳೆಯುತ್ತಿರುವ ಹಲ್ಲುಗಳಾಗಿರುತ್ತವೆ. ಸಾಮಾನ್ಯವಾಗಿ (ಆದರೆ ಯಾವಾಗಾಲೂ ಅಲ್ಲ) ಜೋಡಿಗಳಲ್ಲಿ ಬೆಳೆಯುತ್ತವೆ ಮತ್ತು ಕೆಲವು ಸಸ್ತನಿ ಪ್ರಾಣಿಗಳಲ್ಲಿ ಬಾಯಿಯನ್ನು ಮೀರಿ ಹೊರಚಾಚಿರುತ್ತವೆ. ಇವು ಅತ್ಯಂತ ಸಾಮಾನ್ಯವಾಗಿ ಕೋರೆಹಲ್ಲುಗಳಾಗಿರುತ್ತವೆ, ಉದಾಹರಣೆಗೆ ನರಹುಲಿಗಳು, ಹಂದಿಗಳು ಮತ್ತು ಕಡಲಸಿಂಹಗಳಲ್ಲಿ. ಆನೆಗಳ ವಿಷಯದಲ್ಲಿ ಇವು ಉದ್ದವಾದ ಬಾಚಿಹಲ್ಲುಗಳಾಗಿರುತ್ತವೆ. ಬಹುತೇಕ ಕೋರೆದಾಡೆಯಿರುವ ಪ್ರಾಣಿಗಳಲ್ಲಿ ಗಂಡು ಮತ್ತು ಹೆಣ್ಣು ಎರಡೂ ಕೋರೆದಾಡೆಗಳನ್ನು ಹೊಂದಿರುತ್ತವೆ, ಆದರೆ ಗಂಡಿನ ಕೋರೆದಾಡೆಗಳು ಹೆಚ್ಚು ದೊಡ್ಡದಾಗಿರುತ್ತವೆ. ಕೋರೆದಾಡೆಗಳು ಸಾಮಾನ್ಯವಾಗಿ ಬಾಗಿರುತ್ತವೆ, ಆದರೆ ನಾರ್ವಾಲ್‍ನ ಏಕೈಕ ಕೋರೆದಾಡೆಯು ನೇರವಾಗಿದ್ದು ಸುರುಳಿಯಾಕಾರದ ರಚನೆ ಹೊಂದಿರುತ್ತದೆ. ಹಲ್ಲುಗಳ ಬೇರುಗಳ ಶೃಂಗದ ರಂಧ್ರಗಳಲ್ಲಿನ ರೂಪಕಾರಕ ಅಂಗಾಂಶಗಳಿಂದ ನಿರಂತರ ಬೆಳವಣಿಗೆಯು ಸಾಧ್ಯವಾಗುತ್ತದೆ. ಹಿಂದಿನ ಕಾಲದಲ್ಲಿ, ೯೦ ಕೆ.ಜಿ.ಗಿಂತ ಹೆಚ್ಚು ತೂಕವಿರುವ ಆನೆಯ ದಂತಗಳು ಅಸಾಮಾನ್ಯವಾಗಿರಲಿಲ್ಲ, ಆದರೆ ಇಂದು ೪೫ ಕೆ.ಜಿ.ಗಿಂತ ಹೆಚ್ಚು ತೂಕದ ದಂತವನ್ನು ನೋಡುವುದು ಅಪರೂಪ.
ಉಲ್ಲೇಖಗಳು
ವರ್ಗ:ಸಸ್ತನಿ ಅಂಗರಚನಾಶಾಸ್ತ್ರ
ಆರ್ಕೀಡ್ ಹೂವುಗಳು
ಆರ್ಕೀಡೇಷಸ್ ಅಂದ್ರೆ ಆರ್ಕೀಡ್ ಎಂದರ್ಥ. ಆರ್ಕೀಡ್ ಹೂವುಗಳು ಎಂದರ್ಥ. ಇದರ ಕನ್ನಡ ಅರ್ಥ ಸೀತೆ ಹೂವಿನ ಗಿಡ, ಮರಬಾಳೆ ಗಿಡದ, ಸೀತಾಳೆ ಗಡ್ಡೆಯ, ಸಾಲಾಮಿಸ್ರಿಯಾ ಎಂಬೆಲ್ಲ ಅರ್ಥವನ್ನು ಸೂಚಿಸುತ್ತದೆ. ಆರ್ಕೀಡ್ ಎಂದರೆ ಸೀತೆ ಹೂವಿನ ಗಿಡ, ಸೀತಾಳೆ ಗೆಡ್ಡೆ, ಮರಬಾಳೆ, ಏಕದಳ ಬೀಜವರ್ಗದ, ಉಜ್ವಲ ವರ್ಣಗಳ ಚಿತ್ರ, ವಿಚಿತ್ರ ಹೂಬಿಡುವ ಗಡ್ಡೆ ಬೇರಿನ ಸಸ್ಯ ಜಾತಿ. ಎಂದು ಮೈಸೂರು ವಿಶ್ವವಿದ್ಯಾಲಯದ ಇಂಗ್ಲಿಷ್-ಕನ್ನಡ ನಿಘಂಟು ಹೇಳುತ್ತದೆ. ಆರ್ಕೀಡ್ ಶಬ್ದದ ಮೂಲ ಆರ್ಕೀಸ್ ಆಗಿರುತ್ತದೆ. ಈ ಸಸ್ಯ ಜಾತಿಯ ಹೆಸ್ರು ಗ್ರೀಕ್ ಮೂಲ್ದ್ದಾಗಿದೆ. ಆರ್ಖಿಸ್ ಎಂದರೆ ತರಡು ಬೇಳೆಗಳು ಎಂದಾಗುತ್ತದೆ. ಆರ್ಕೀಡ್ ನ ಕೆಲವು ತಳಿಗಳಲ್ಲಿ ಅವಳಿ ಆಲೂಗಡ್ಡೆಯ ಹಾಗಿನ ಗಡ್ಡೆಗಳಿಂದಾಗಿ ಅಟ್ವಾ ಬೇರಿನ ದುಂಡು ಭಾಗಳಿಂದಾಗಿ ಹಾಗೆ ಕರೆಯಲ್ಪಡುತ್ತದೆ. ಆರ್ಕೀಡ್ ಎಂಬ ಪದವನ್ನು ೧೮೪೫ರಲ್ಲಿ ಜೊನ್ ಲಿಂಡ್ಲೇಯಿಂದ ಆರ್ಕೀಡೇಷಿಯಾ ಇದರ ಸಂಕ್ಷಿಪ್ತ ರೂಪವಾಗಿ ಪರಿಚಯಿಸಲ್ಪಟ್ಟಿತು.
ಸಾಂಸ್ಕೃತಿಕ ಸಂಕೇತ
ಆರ್ಕೀಡ್ ಗಳು ಸಾಂಸ್ಕೃತಿಕ ಮೌಲ್ಯಗಳೊಂದಿಗೆ ತಳಕು ಹಾಕಿಕೊಂಡಿದೆ. ಉದಾಹರ್ಣೆಗಾಗಿ ಆರ್ಕೀಡ್ ಇದು ಚೈನಾದ ಶಾಓಕ್ಸಿಂಗ್ ಇದರ `ಸಿಟಿ ಫ್ಲವರ' ಆಗಿದೆ. ಕ್ಯಾಟ್ಲಿಯಾ ಮೊಸ್ಸಿಯಾವು ವೆನಿಝುವಾಲಾದ ರಾಷ್ಟ್ರೀಯ ಹೂವಾಗಿದೆ. ಮತ್ತು ಕ್ಯಾಟ್ಲಿಯಾ ಟ್ರಿಯಾನೆಯಿಯು ಕೊಲಂಬಿಯಾದ ರಾಷ್ಟ್ರೀಯ ಹೂವಾಗಿದೆ. ವಂದಾ ಮಿಸ್ ಜೊಆಕ್ವಿಮ್ ಇದು ಸಿಂಗಾಪುರದ ರಾಷ್ಟ್ರೀಯ ಹೂವಾಗಿದೆ.
ನೋಡಿ
ಆರ್ಕೀಡ್
ಉಲ್ಲೇಖ
???
ವರ್ಗ:ಹೂವುಗಳು ವರ್ಗ:ಸಸ್ಯಶಾಸ್ತ್ರ
ಜೀನ್ ಡೆ ಮಾರಿಗ್ನಾಕ್
thumb|right|ಜೀನ್ ಡೆ ಮಾರಿಗ್ನಾಕ್ ಜೀನ್ ಡೆ ಮಾರಿಗ್ನಾಕ್ (ಎಪ್ರಿಲ್ 24, 1817 – ಎಪ್ರಿಲ್ 15, 1894) ಸ್ವಿಜರ್‌ಲ್ಯಾಂಡ್‌ ನ ವಿಜ್ಞಾನಿ.ಇವರು ಅಣು ತೂಕದ ಬಗ್ಗೆ ಮಾಡಿದ ಸಂಶೋಧನೆಯಿಂದ ಸಮಸ್ಥಾನಿ(isotope)ಗಳ ಇರುವಿಕೆ ತಿಳಿಯಿತು.ವಿರಳ ಭಸ್ಮಗಳ ಬಗ್ಗೆ ಮಾಡಿದ ಸಂಶೋಧನೆಯಿಂದ ೧೮೭೮ರಲ್ಲಿ ಇಟ್ಟೆರ್ಬಿಯಮ್ ಹಾಗೂ ೧೮೮೦ರಲ್ಲಿ ಗ್ಯಾಡೊಲಿನಿಯಮ್ ಮೂಲಧಾತುಗಳನ್ನು ಕಂಡುಹಿಡಿದರು. ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಭರತ್ ಪಾಟಂಕರ್
ಭರತ್ ಪಾಟಂಕರ್ ( ಮರಾಠಿ : ಭಾರತ್ भारत पाटणकर ) ಅವರು ಶ್ರಮಿಕ್ ಮುಕ್ತಿ ದಳದ ಎಡಪಂಥೀಯ ಮತ್ತು ಮಹಾರಾಷ್ಟ್ರದ ರೈತ ಚಳವಳಿಯ ಪ್ರಮುಖ ಕಾರ್ಯಕರ್ತ (ಸಹ-ಸಂಸ್ಥಾಪಕ ಮತ್ತು ಅಧ್ಯಕ್ಷರು). ಕಾರ್ಮಿಕರು, ರೈತರು, ಅಣೆಕಟ್ಟು ಒತ್ತುವರಿದಾರರು, ಕೃಷಿ ಕಾರ್ಮಿಕರು, ಬರ ನಿರ್ಮೂಲನಾ ಚಳವಳಿ, ಪರ್ಯಾಯ ಸಾಂಸ್ಕೃತಿಕ ಆಂದೋಲನ, ಮಹಿಳಾ ವಿಮೋಚನಾ ಚಳವಳಿ, ಎಸ್‌ಇ‌ಝಡ್ ವಿರೋಧಿ ಮತ್ತು ಕಲ್ಲಿದ್ದಲು ಆಧಾರಿತ ವಿದ್ಯುತ್ ಸ್ಥಾವರ ಚಳವಳಿಯಲ್ಲಿ ಸುಮಾರು ೪೦ ವರ್ಷಗಳ ಕಾಲ ಕೆಲಸ ಮಾಡಿದ ಕಾರ್ಯಕರ್ತ ಭರತ್ ಪಾಟಂಕರ್. ಪರ್ಯಾಯ ಶಕ್ತಿಯ ಪ್ರಸ್ತಾಪಗಳು, ಗಾಳಿಯಂತ್ರಗಳ ಮೇಲಿನ ರೈತರ ಹಕ್ಕುಗಳು ಮತ್ತು ಮೂಲಭೂತವಾದ ಜಾತಿ-ವಿರೋಧಿ ಚಳುವಳಿಗಳು. ಅವರು ಬರಹಗಾರ ಮತ್ತು ಕಾರ್ಯಕರ್ತ ಗೇಲ್ ಓಮ್ವೆಡ್ ಅವರನ್ನು ೨೦೨೧ ರಲ್ಲಿ ಸಾಯುವವರೆಗೂ ವಿವಾಹವಾದರು.
ಆರಂಭಿಕ ಜೀವನ
ಭರತ್ ಪಾಟಂಕರ್ ಅವರು ೫ ಸೆಪ್ಟೆಂಬರ್ ೧೯೪೯ ರಂದು ಜಿಲ್ಲೆಯ ಕಾಸೆಗೋನ್ ಎಂಬ ಗ್ರಾಮದಲ್ಲಿ ಜನಿಸಿದರು. ಭಾರತದ ಮಹಾರಾಷ್ಟ್ರದ ಸತಾರಾ ಮತ್ತು ಕೊಲ್ಲಾಪುರ ಬಳಿಯ ಸಾಂಗ್ಲಿ. ಅವರು ಭೂ ಕೂಲಿ/ರೈತ ಕುಟುಂಬದಿಂದ ಬಂದವರು ಮತ್ತು ಗ್ರಾಮೀಣ ಭಾರತದಲ್ಲಿ ಕುಟುಂಬದ ಜಮೀನಿನಲ್ಲಿ ಕೆಲಸ ಮಾಡುತ್ತಾ ಬೆಳೆದರು. ಅವರು ಪ್ರಸಿದ್ಧ ಸ್ವಾತಂತ್ರ್ಯ ಹೋರಾಟಗಾರರಾದ ಬಾಬೂಜಿ ಪಾಟಂಕರ್ ಮತ್ತು ಇಂದುಮತಿ ಪಾಟಂಕರ್ ಅವರ ಪುತ್ರರಾಗಿದ್ದಾರೆ. ಅವರಿಬ್ಬರೂ ೧೯೪೦ ರ ದಶಕದಲ್ಲಿ ಸತಾರಾ ಜಿಲ್ಲೆಯಲ್ಲಿ ಭಾರತದ ಸ್ವಾತಂತ್ರ್ಯ ಚಳುವಳಿಯ ಭಾಗವಾಗಿದ್ದ ಸಮಾನಾಂತರ ಸರ್ಕಾರಿ ಚಳುವಳಿಯಾದ ' ಪ್ರತಿ ಸರ್ಕಾರ್ ' ನಲ್ಲಿ ಪ್ರಮುಖ ಕಾರ್ಯಕರ್ತರಾಗಿದ್ದರು. ಪ್ರತಿ ಸರ್ಕಾರ್‌ನ ತಿರುಳು ನೂರಕ್ಕೂ ಹೆಚ್ಚು ಭೂಗತ ಕಾರ್ಯಕರ್ತರಲ್ಲಿದೆ - ತಮ್ಮ ಮನೆಗಳನ್ನು ತೊರೆದವರು, ಹಳ್ಳಿಯಿಂದ ಹಳ್ಳಿಗೆ ಫುಲ್‌ಟೈಮರ್‌ಗಳಾಗಿ ಸೇವೆ ಸಲ್ಲಿಸುವವರು. ಬಂದೂಕುಗಳು ಅಥವಾ ಇತರ ಆಯುಧಗಳನ್ನು ಹಿಡಿದುಕೊಂಡು, ಅಗತ್ಯವಿದ್ದರೆ ಪೊಲೀಸರನ್ನು ಎದುರಿಸಲು ಸಿದ್ಧರಾಗಿದ್ದಾರೆ ಮತ್ತು " ರಚನಾತ್ಮಕ" ಹಾಗೂ ಮಿಲಿಟರಿ ಮತ್ತು ಆಡಳಿತಾತ್ಮಕ ಕಾರ್ಯಗಳು. ಅವುಗಳನ್ನು ಗುಂಪುಗಳಾಗಿ ಸಂಘಟಿಸಲಾಯಿತು. ಇದು ಹೆಚ್ಚಿನ ಚಟುವಟಿಕೆಗಳಿಗೆ ಪರಿಣಾಮಕಾರಿ ನಿರ್ಧಾರ ತೆಗೆದುಕೊಳ್ಳುವ ಕೇಂದ್ರಗಳಾಗಿವೆ. ಜಿಲ್ಲಾ ಮಟ್ಟದಲ್ಲಿ ಎಲ್ಲಾ ಗುಂಪುಗಳ ಪ್ರತಿನಿಧಿಗಳು ಕಾಲಕಾಲಕ್ಕೆ ಸಭೆ ನಡೆಸಿದರು. ಗ್ರಾಮ ಮಟ್ಟದಲ್ಲಿ, ಈ ಕಾರ್ಯಕರ್ತರು ಸ್ವಯಂಸೇವಕ ಪಡೆಗಳನ್ನು ಒಳಗೊಂಡ ವಿವಿಧ ರಚನೆಗಳನ್ನು ಸ್ಥಾಪಿಸಲು ತೆರಳಿದರು, ಮತ್ತು ಸ್ವಲ್ಪ ಮಟ್ಟಿಗೆ, ಗ್ರಾಮಸ್ಥರು ಸ್ವತಃ ಆಯ್ಕೆ ಮಾಡಿದ ಅಥವಾ ಆಯ್ಕೆ ಮಾಡಿದ ಸಮಿತಿಗಳು. ಈ ಗ್ರಾಮ ರಚನೆಯು ೧೯೪೪ ಮತ್ತು ೧೯೪೫ ರ ಕೊನೆಯಲ್ಲಿ ಚಳುವಳಿಯೊಂದಿಗೆ ಮಾತ್ರ ಅಭಿವೃದ್ಧಿಗೊಂಡಿತು. ಬಾಬೂಜಿ ಮತ್ತು ಇಂದುಮತಿ ಪಾಟಣಕರ್ ಅವರು ಕಾಸೆಗಾಂವ್ ಎಜುಕೇಶನ್ ಸೊಸೈಟಿಯನ್ನು ಸ್ಥಾಪಿಸಿದರು ಮತ್ತು ಕಾಸೆಗಾಂವ್‌ನಲ್ಲಿ ಆಜಾದ್ ವಿದ್ಯಾಲಯ ಎಂಬ ಮೊದಲ ಪ್ರೌಢಶಾಲೆಯನ್ನು ಸ್ಥಾಪಿಸಿದರು.
ಅವರು ಮೀರಜ್‌ನ ಸರ್ಕಾರಿ ವೈದ್ಯಕೀಯ ಕಾಲೇಜಿನಲ್ಲಿ ಸ್ತ್ರೀರೋಗ ಶಾಸ್ತ್ರದಲ್ಲಿ ಎಂಡಿ ಪದವಿ ಪಡೆದರು ಅವರು ೧೯೭೩ ರಿಂದ ಪೂರ್ಣ ಸಮಯದ ಕಾರ್ಯಕರ್ತರಾಗಿದ್ದಾರೆ. ಅಂದಿನಿಂದ ಇಂದಿನವರೆಗೆ ಹಲವಾರು ಚಳವಳಿಗಳಲ್ಲಿ ಭಾಗವಹಿಸಿ, ನಗರ ಜವಳಿ ಕಾರ್ಮಿಕರಿಂದ ಹಿಡಿದು ಗ್ರಾಮೀಣ ಭಾಗದ ರೈತರು, ಕೂಲಿಕಾರರವರೆಗೂ ಸಮಾನ ನೀರು ಮತ್ತು ಭೂಮಿಯ ಹಕ್ಕುಗಳಿಗಾಗಿ ಹೋರಾಡುವ ಅನೇಕ ಹೋರಾಟಗಳನ್ನು ಮುನ್ನಡೆಸಿದ್ದಾರೆ. ಅವರು ಆಗ ಅಸ್ತಿತ್ವದಲ್ಲಿರುವ ಮಾಗೋವಾ ಗುಂಪಿನ ಭಾಗವಾಗಿ ಆರಂಭಿಕ ಅವಧಿಯಲ್ಲಿ ದಲಿತ ಪ್ಯಾಂಥರ್ ಕಾರ್ಯಕರ್ತರ ನಿಕಟ ಸಹವರ್ತಿಯಾಗಿದ್ದರು. ದಲಿತ ಪ್ಯಾಂಥರ್ಸ್‌ನ ಎರಡನೇ ಹಂತದಲ್ಲಿ ಅವರು ಅರುಣ್ ಕಾಂಬಳೆ ಮೊದಲಾದವರಿಗೆ ನಿಕಟ ಸಂಪರ್ಕ ಹೊಂದಿದ್ದರು. ಅವರು ನವಯಾನ ಬೌದ್ಧಧರ್ಮವನ್ನು ಆಚರಿಸುತ್ತಾರೆ.
ಕ್ರಿಯಾಶೀಲತೆ
ಅವರು ಈ ಕೆಳಗಿನ ನೀರಾವರಿ ಮತ್ತು ಅಣೆಕಟ್ಟುಗಳ ಚಲನೆಗೆ ಸಹಾಯ ಮಾಡಿದರು:
ಪ್ರಶಸ್ತಿಗಳು ಮತ್ತು ಗೌರವಗಳು
ಅವರು ಈ ಕೆಳಗಿನ ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ:
ಪುಸ್ತಕಗಳು ಮತ್ತು ಬರಹಗಳು
ಅವರ ಹಲವಾರು ಪುಸ್ತಕಗಳು ಮತ್ತು ಲೇಖನಗಳು ೨೦ ಇಂಗ್ಲಿಷ್ ಲೇಖನಗಳು ಮತ್ತು ಪುಸ್ತಕಗಳನ್ನು ಒಳಗೊಂಡಿವೆ:
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಲೂಯಿಸ್ ನಿಕೋಲಸ್ ವಾಕ್ವೇಲಿನ್
thumb|right|ಲೂಯಿಸ್ ನಿಕೋಲಸ್ ವಾಕ್ವೇಲಿನ್ ಲೂಯಿಸ್ ನಿಕೋಲಸ್ ವಾಕ್ವೇಲಿನ್ (ಮೇ 16, 1763 -ನವೆಂಬರ್ 14, 1829),ಫ್ರಾನ್ಸ್‌ನ ರಸಾಯನಶಾಸ್ತ್ರಜ್ಞ.ಇವರು ೧೭೯೮ ರಲ್ಲಿ ಕ್ರೋಮಿಯಮ್ ಹಾಗೂ ೧೭೯೭ ರಲ್ಲಿ ಬೆರಿಲಿಯಮ್ ಮೂಲಧಾತುಗಳನ್ನು ಕಂಡುಹಿಡಿದರು. ೧೮೦೬ ರಲ್ಲಿ ಅಸ್ಪರಾಜಿನ್ ಎಂಬ ಅಮಿನೋ ಆಸಿಡ್‍ ನ್ನು ಕಂಡುಹಿಡಿದರು.
ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಎಸ್.ಜೆ. ಟಕ್ಕರ್
ಸಂಗೀತ ಶೈಲಿ
"ಗಿಟಾರ್ ಟ್ರೂಬಡೋರ್ " ಮಾದರಿಯ ಸುತ್ತ ಆಧಾರಿತವಾಗಿ, ಟಕ್ಕರ್ ಅವರ ಕೆಲಸವು ಮೂಲತಃ ಅಕೌಸ್ಟಿಕ್ ಗಿಟಾರ್, ಮಲ್ಟಿಟ್ರಾಕ್ಡ್ ಗಾಯನ ಮತ್ತು ಕಡಿಮೆ-ಕೀ ಬಾಸ್ ಗಿಟಾರ್ ಮತ್ತು ಹ್ಯಾಂಡ್ ಡ್ರಮ್ ಭಾಗಗಳನ್ನು ಒಳಗೊಂಡಿತ್ತು. ಸಂಗೀತ ಕಚೇರಿಯಲ್ಲಿ, ಟಕ್ಕರ್ ಸಾಮಾನ್ಯವಾಗಿ ಟೊಳ್ಳಾದ-ದೇಹದ ಗಿಟಾರ್ ಮತ್ತು ಮೈಕ್ರೊಫೋನ್ನೊಂದಿಗೆ ಕಾಣಿಸಿಕೊಳ್ಳುತ್ತಾನೆ. ಆದಾಗ್ಯೂ, ಅವರ ಮೂರನೇ ಆಲ್ಬಂ, ಸೈರೆನ್ಸ್, ಬ್ಯಾಕ್ಅಪ್ ಸಂಗೀತಗಾರರು, ಸಂಗೀತ ವಿಧಾನಗಳ ವೈವಿಧ್ಯತೆ ಮತ್ತು ವಿಸ್ತಾರವಾದ ಗಾಯನ ಸಾಮರಸ್ಯವನ್ನು ಒಳಗೊಂಡಿತ್ತು. ನಂತರದ ಬಿಡುಗಡೆಗಳು ಗಿಟಾರ್ ಜಾನಪದ ವ್ಯವಸ್ಥೆಗಳ ಮೇಲೆ ವಿಶ್ವ ಸಮ್ಮಿಳನ ವಿಧಾನವನ್ನು ಒಲವು ತೋರಿವೆ. ಶೈಲಿಯ ಪ್ರಕಾರ, ಟಕ್ಕರ್ ಅನ್ನು ಇತರ ಗಾಯಕ-ಗೀತರಚನೆಕಾರರಲ್ಲಿ ಅನಿ ಡಿಫ್ರಾಂಕೊ, ಫಿಯೋನಾ ಆಪಲ್, ಮತ್ತು ಜೋನಿ ಮಿಚೆಲ್, ಗೆ ಹೋಲಿಸಲಾಗಿದೆ.
ವೃತ್ತಿ
ಕಲೆ-ಆಧಾರಿತ ಕುಟುಂಬದಲ್ಲಿ ಬೆಳೆದ ಟಕರ್ ಬಾಲ್ಯದಲ್ಲಿ ಹಾಡಲು ಪ್ರಾರಂಭಿಸಿದರು. "ಮುಖ್ಯವಾಹಿನಿಯ" ಉದ್ಯೋಗದಿಂದ ಅಸಹ್ಯಗೊಂಡ ಅವರು 1997 ರಲ್ಲಿ ಕಾಲೇಜಿನಲ್ಲಿದ್ದಾಗ ಗಾಯಕಿಯಾಗಿ ಮತ್ತು ಗಿಟಾರ್ ವಾದಕರಾಗಿ ಪ್ರದರ್ಶನ ನೀಡಲು ಪ್ರಾರಂಭಿಸಿದರು, 1999 ರಲ್ಲಿ ತನ್ನ ಮೊದಲ ಬ್ಯಾಂಡ್, ಸ್ಕಿನ್ನಿ ವೈಟ್ ಚಿಕ್ ಅನ್ನು ರಚಿಸಿದರು, ನಂತರದ ವರ್ಷಗಳಲ್ಲಿ ಒಂದು ಸ್ವಯಂ-ನಿರ್ಮಿತ EP ಅನ್ನು ರೆಕಾರ್ಡ್ ಮಾಡಿದರು. ದ್ವಿಲಿಂಗಿ ಎಂದು ಗುರುತಿಸುವ ಟಕರ್, ಗೇ ಮತ್ತು ಲೆಸ್ಬಿಯನ್ ಸಮುದಾಯದಲ್ಲಿ ಗುರುತನ್ನು ಕಂಡುಕೊಂಡರು, ಮೆಂಫಿಸ್, ಟೆನ್ನೆಸ್ಸೀ ಗೇ ಮತ್ತು ಲೆಸ್ಬಿಯನ್ ಸಮುದಾಯ ಕೇಂದ್ರದಲ್ಲಿ ಮಾಸಿಕ ಪ್ರದರ್ಶನ ನೀಡಿದರು.
2002 ರಲ್ಲಿ ಉತ್ಸವಗಳ ಸರಣಿಯಲ್ಲಿ ವೈಶಿಷ್ಟ್ಯಗೊಳಿಸಿದ ಕಲಾವಿದೆಯಾಗಿ ಪ್ರದರ್ಶನ ನೀಡಿದ ನಂತರ, ಟಕರ್ ಮೆಂಫಿಸ್ ಬ್ಯಾಂಡ್ ಸ್ಟೌಟ್‌ನ ಸದಸ್ಯರೊಂದಿಗೆ ಸ್ಕಿನ್ನಿ ಮತ್ತು ಸೆಮಿ-ಪ್ರೊಸ್ ಎಂಬ EP ಅನ್ನು ರೆಕಾರ್ಡ್ ಮಾಡಿದರು. ಆ EP ಯ ಮಾರಾಟದಿಂದ ಮತ್ತು ಕನ್ಸರ್ಟ್ ಗಳಿಕೆಯಿಂದ ಹಣವನ್ನು ಸಂಗ್ರಹಿಸುತ್ತಾ, ಟಕರ್ ತನ್ನ ಮೊದಲ LP ಅನ್ನು ಸ್ವಯಂ-ಉತ್ಪಾದಿಸಲು ನಿರ್ಧರಿಸಿದಳು. ಫಲಿತಾಂಶ, ಹ್ಯಾಫಜಾರ್ಡ್, ಸ್ಟುಡಿಯೋದಲ್ಲಿ ಬೆರಳೆಣಿಕೆಯ ದಿನಗಳಲ್ಲಿ ರೆಕಾರ್ಡ್ ಮಾಡಲ್ಪಟ್ಟಿತು ಮತ್ತು ಮಾರ್ಚ್ 27, 2004 ರಂದು ಬಿಡುಗಡೆಯಾಯಿತು. ಆ ಆಲ್ಬಂ ಅನ್ನು ನಂತರ ನ್ಯೂ ವಿಚ್ ಮ್ಯಾಗಜೀನ್‌ನಲ್ಲಿ "ಯಾವುದೇ ಪೇಗನ್ ಇಲ್ಲದೆ ಇರಬಾರದು" ಎಂದು ಉಲ್ಲೇಖಿಸಲಾಗಿದೆ. ಅಂದಿನಿಂದ, ಟಕ್ಕರ್ ಪೂರ್ಣ ಸಮಯದ ಪ್ರವಾಸವನ್ನು ಪ್ರಾರಂಭಿಸಿದರು, ರಸ್ತೆಯಲ್ಲಿ, ಹೋಟೆಲ್ ಕೊಠಡಿಗಳಲ್ಲಿ ಮತ್ತು ಸ್ನೇಹಿತರು, ವ್ಯವಸ್ಥಾಪಕರು ಮತ್ತು ಅಭಿಮಾನಿಗಳು ಒದಗಿಸಿದ ಜಾಗದಲ್ಲಿ ವಾಸಿಸುತ್ತಿದ್ದರು.
2004 ರಲ್ಲಿ, ಕೊಲೊರಾಡೋದಲ್ಲಿ ಹೊರಾಂಗಣ ಉತ್ಸವದಲ್ಲಿ ಟಕರ್ ಫೈರ್-ಸ್ಪಿನ್ನರ್ ಕೆವಿನ್ ವೈಲಿಯನ್ನು ಭೇಟಿಯಾದರು. ಒಂದು ಸಣ್ಣ ಅಪಘಾತದ ನಂತರ, ವಿಲಿ "ಕೆವ್ಲರ್ನ ಉರಿಯುತ್ತಿರುವ ಚೆಂಡಿನಿಂದ ಅವಳ ಕಣ್ಣಿಗೆ ಹೊಡೆದ", ಇಬ್ಬರೂ ಪ್ರೇಮಿಗಳಾದರು, ಪಾಲುದಾರರು ಮತ್ತು ಸಹ ಪ್ರದರ್ಶಕರಾದರು. ತಮ್ಮ ಕೌಶಲ್ಯ ಮತ್ತು ಪ್ರತಿಭೆಯನ್ನು ಒಟ್ಟುಗೂಡಿಸಿ, ದಂಪತಿಗಳು 2004 ರಲ್ಲಿ ಫೈರ್ & ಸ್ಟ್ರಿಂಗ್ಸ್ ತಂಡವನ್ನು ರಚಿಸಿದರು ಮತ್ತು ಬರ್ನಿಂಗ್ ಮ್ಯಾನ್ ಉತ್ಸವದಲ್ಲಿ ಮತ್ತು 2005 ರಲ್ಲಿ ಯುನೈಟೆಡ್ ಸ್ಟೇಟ್ಸ್‌ನಾದ್ಯಂತ ಪ್ರದರ್ಶನ ನೀಡಲು ಪ್ರಾರಂಭಿಸಿದರು
ತನ್ನ ವೃತ್ತಿಜೀವನದ ಆರಂಭದಿಂದಲೂ, ಟಕರ್ ಹಲವಾರು ಬರಹಗಾರರು, ಸಂಗೀತಗಾರರು, ಕಾರ್ಯಕರ್ತರು ಮತ್ತು ಬ್ಯಾಂಡ್‌ಗಳೊಂದಿಗೆ ಧ್ವನಿಮುದ್ರಣ ಮಾಡಿದ್ದಾರೆ, ಕಾಣಿಸಿಕೊಂಡಿದ್ದಾರೆ ಮತ್ತು ಪ್ರದರ್ಶನ ನೀಡಿದ್ದಾರೆ. ಫಿಲ್ಲಿಸ್ ಕ್ಯುರೊಟ್, ಗಯಾ ಕನ್ಸೋರ್ಟ್, ವೆಂಡಿ ರೂಲ್, ಸೆಲೆನಾ ಫಾಕ್ಸ್, ಕ್ಯಾಥರೀನ್ ಎಂ. ವ್ಯಾಲೆಂಟೆ, ಇಂಕಸ್, ಎಮರಾಲ್ಡ್ ರೋಸ್, ರೆವ್ ಅವರೊಂದಿಗೆ ಹಂತಗಳನ್ನು ಹಂಚಿಕೊಳ್ಳುವುದು. ಬ್ಯಾರಿ ಡಬ್ಲ್ಯೂ. ಲಿನ್, ಅಲೆಕ್ಸಾಂಡರ್ ಜೇಮ್ಸ್ ಆಡಮ್ಸ್, ಸೋನಾ, ಸೆಲಿಯಾ ಮತ್ತು ಇನ್ನೂ ಅನೇಕರು, ಟಕರ್ ತನ್ನ ಸಂಗ್ರಹದಲ್ಲಿ ಸಾಮಾಜಿಕ ಕ್ರಿಯಾಶೀಲತೆ, ನಿಯೋಪಾಗನ್ ಆಧ್ಯಾತ್ಮಿಕತೆ ಮತ್ತು ಮಿಥ್‌ಪಂಕ್ ಫ್ಯಾಂಟಸಿ ಅಂಶಗಳನ್ನು ಸಂಯೋಜಿಸಿದ್ದಾರೆ. ಸಾರ್ಜೆಂಟ್ ಅನ್ನು ಪ್ರತಿಭಟಿಸಲು ವಾಷಿಂಗ್ಟನ್‌ನಲ್ಲಿ 2006 ರ ರ್ಯಾಲಿ. ಪ್ಯಾಟ್ರಿಕ್ ಸ್ಟೀವರ್ಟ್ ಕೇಸ್ ನಂತರ "ಮ್ಯಾಂಡೋಲಿನ್ ಹೋಲಿ ಮ್ಯಾನ್" ಹಾಡಿನಲ್ಲಿ ಚಿತ್ರಿಸಲಾಗಿದೆ. ತೀರಾ ಇತ್ತೀಚೆಗೆ, ಟಕ್ಕರ್ ತನ್ನ ನಿಯೋಪಾಗನ್ ಆಲ್ಬಂ ಬ್ಲೆಸ್ಸಿಂಗ್ಸ್‌ನಿಂದ 2007 ರ ಸೇಲಂ, ಮ್ಯಾಸಚೂಸೆಟ್ಸ್‌ನಲ್ಲಿ ನಡೆದ ಸಂಹೈನ್ ಉತ್ಸವದಲ್ಲಿ ಹಲವಾರು ಹಾಡುಗಳನ್ನು ಪ್ರದರ್ಶಿಸಿದರು.
ಪ್ರಶಸ್ತಿಗಳು
2010 ರ ಅತ್ಯುತ್ತಮ ಪ್ರದರ್ಶಕ ಮತ್ತು ಅತ್ಯುತ್ತಮ ಬರಹಗಾರ್ತಿ/ಸಂಯೋಜಕಿ ಪೆಗಾಸಸ್ ಪ್ರಶಸ್ತಿಗಳಿಗೆ ಟಕರ್ ನಾಮನಿರ್ದೇಶನಗೊಂಡರು. ಅವರು ಅತ್ಯುತ್ತಮ ಪ್ರದರ್ಶಕಿ ಪ್ರಶಸ್ತಿಯನ್ನು ಗೆದ್ದರು, ಹೀದರ್ ಡೇಲ್ ಅವರನ್ನು ಅತ್ಯುತ್ತಮ ಬರಹಗಾರ್ತಿ/ಸಂಯೋಜಕಿ ಪ್ರಶಸ್ತಿ ಜಯಿಸಿದರು. ಟಕರ್ 2011 ರಲ್ಲಿ ಅತ್ಯುತ್ತಮ ಬರಹಗಾರ್ತಿ/ಸಂಯೋಜಕಿ ಪೆಗಾಸಸ್ ಪ್ರಶಸ್ತಿಯನ್ನು ಗೆದ್ದರು.
ಸಹಯೋಗಗಳು
"ದಿ ವೆಂಡಿ ಟ್ರೈಲಾಜಿ" - "ವೆಂಡಿ ಆನ್ ಬೋರ್ಡ್," "ರೆಡ್-ಹ್ಯಾಂಡೆಡ್ ಜಿಲ್" ಮತ್ತು "ಗ್ರೀನ್-ಐಡ್ ಸ್ಯೂ/ಸ್ಯೂಸ್ ಜಿಗ್" ಮೂಲಕ ಮತ್ತೊಂದು ರೀತಿಯ ಸಹಯೋಗವು ಕಾಣಿಸಿಕೊಂಡಿತು. JM ಬ್ಯಾರಿಯ ಪೀಟರ್ ಮತ್ತು ವೆಂಡಿಯಿಂದ ಪ್ರೇರಿತವಾದ ಮೂರು-ಭಾಗದ ಸಾಹಸಗಾಥೆ, ಈ ಮೂರು ಹಾಡುಗಳು ವೆಂಡಿ ಡಾರ್ಲಿಂಗ್ ಅನ್ನು ಕಡಲುಗಳ್ಳರ ವೃತ್ತಿಜೀವನದಲ್ಲಿ ಅನುಸರಿಸುತ್ತವೆ. ಸೈರನ್ಸ್ ಆಲ್ಬಮ್‌ನಿಂದ ತೆಗೆದುಕೊಳ್ಳಲಾಗಿದೆ, ವೆಂಡಿ ಟ್ರೈಲಾಜಿಯು ಬುಕ್ಕನೀರ್ ಆಗಲು ತನ್ನ ಪ್ರಸ್ತಾಪದ ಮೇರೆಗೆ ಕ್ಯಾಪ್ಟನ್ ಹುಕ್ ಅನ್ನು ವೆಂಡಿ ತೆಗೆದುಕೊಂಡಿದ್ದಾನೆ ಎಂದು ಊಹಿಸುತ್ತದೆ. ಸಾಹಸವು ವೆಂಡಿಯನ್ನು ಸಿಬ್ಬಂದಿಯೊಂದಿಗೆ ಸೇರಿಕೊಳ್ಳುವುದು, ಬಲಶಾಲಿಯಾಗುವುದು, ಪೀಟರ್ ಪ್ಯಾನ್‌ನೊಂದಿಗೆ ಜಗಳವಾಡುವುದು ಮತ್ತು ಅಂತಿಮವಾಗಿ ಹುಕ್ ಅವರನ್ನು ಬ್ಲೂಬಿಯರ್ಡ್‌ಗೆ ಮದುವೆಯಾಗಲು ಸಂಚು ರೂಪಿಸುವುದನ್ನು ಕೇಳಿದ ನಂತರ ಅವರ ಮೇಲೆ ದಾಳಿ ಮಾಡುವುದು. ನಂತರದ ಹೋರಾಟದಲ್ಲಿ, ಪೀಟರ್ ಹುಕ್ ಅನ್ನು ಮೊಸಳೆಯ ಕಾಯುವ ಬಾಯಿಗೆ ಬೀಳಿಸುತ್ತಾನೆ - ಇದು ಕಾಕತಾಳೀಯ ಅದೃಷ್ಟ, ಟ್ರೈಲಾಜಿಯು "ಅಲಿಗೇಟರ್ ಇನ್ ದಿ ಹೌಸ್" ಹಾಡಿನೊಂದಿಗೆ ಆಲ್ಬಮ್ ಅನ್ನು ಹಂಚಿಕೊಳ್ಳುತ್ತದೆ (ಕೆಳಗೆ ನೋಡಿ). ಅಲ್ಲಿಂದ, ವೆಂಡಿ ಕಡಲುಗಳ್ಳರ ಹಡಗಿನ ಆಜ್ಞೆಯನ್ನು ತೆಗೆದುಕೊಳ್ಳುತ್ತಾನೆ, ಎಲ್ಲಾ ಹುಡುಗಿಯರ ಸಿಬ್ಬಂದಿಗೆ ತರಬೇತಿ ನೀಡುತ್ತಾನೆ ಮತ್ತು ಫೇರಿಲ್ಯಾಂಡ್ ಸೆಲೆಬ್ರಿಟಿಯಾಗುತ್ತಾನೆ. ಅಂತಿಮವಾಗಿ ಅವಳು ನಿವೃತ್ತಿ ಹೊಂದುತ್ತಾಳೆ, ನಾಯಕತ್ವವನ್ನು ಮೊದಲ ಸಂಗಾತಿ ಗ್ರೀನ್-ಐಡ್ ಸ್ಯೂಗೆ ಹಸ್ತಾಂತರಿಸುತ್ತಾಳೆ. ವೆಂಡಿ ಟ್ರೈಲಾಜಿಯ ಒಂದೇ ಬಿಡುಗಡೆಗಾಗಿ ಕಲಾವಿದ ಆಮಿ ಬ್ರೌನ್ ಅವರ ವಿವರಣೆಯನ್ನು ರಚಿಸಲಾಗಿದೆ - ಪೈರೇಟ್ ಗರ್ಲ್ಸ್ ಎಂಬ ಶೀರ್ಷಿಕೆಯ ಪೈರೇಟ್ ಹಾಡುಗಳ ಸಂಪೂರ್ಣ EP ಯಾಗಿ ಇನ್ನೂ ಬಿಡುಗಡೆಯಾಗಬೇಕಿದೆ ಮತ್ತು "ಅಲಿಗೇಟರ್ ಇನ್ ದಿ ಹೌಸ್" ಆಲ್ಬಮ್ ಟ್ರಿಕಿ ಪಿಕ್ಸೀ–ಲೈವ್‌ನಲ್ಲಿ ಕಾಣಿಸಿಕೊಳ್ಳುತ್ತದೆ. ಮತ್ತು ಮಿಥ್‌ಕ್ರಿಯಂಟ್ಸ್, ಟಕ್ಕರ್ಸ್ ವೆಸ್ಟ್ ಕೋಸ್ಟ್ ಪ್ರಾಜೆಕ್ಟ್ ಟ್ರಿಕಿ ಪಿಕ್ಸಿಯಿಂದ ಬಿಡುಗಡೆಯಾಗಿದೆ.
ಟ್ರಿಕಿ ಪಿಕ್ಸೀ
2006 ರಲ್ಲಿ ಸ್ಥಾಪಿತವಾದ ಟ್ರಿಕಿ ಪಿಕ್ಸೀ ಟಕ್ಕರ್, ಗಯಾ ಕನ್ಸಾರ್ಟ್‌ನ ಬೆಟ್ಸಿ ಟಿನ್ನಿ ಮತ್ತು ಅಲೆಕ್ಸಾಂಡರ್ ಜೇಮ್ಸ್ ಆಡಮ್ಸ್ ಅವರ ಸಂಗೀತ ಮತ್ತು ಗೀತರಚನೆಯನ್ನು ಸಂಯೋಜಿಸುತ್ತದೆ -ಹಿಂದೆ ಜಾನಪದ ಕಲಾವಿದ ಹೀದರ್ ಅಲೆಕ್ಸಾಂಡರ್. ಟಕ್ಕರ್‌ನ "ಸಿಗ್ನೇಚರ್ ಸಾಂಗ್ಸ್", "ಅಲಿಗೇಟರ್ ಇನ್ ದಿ ಹೌಸ್" ಸೇರಿದಂತೆ ಹಲವಾರು ಇತರ ಹಾಡುಗಳಲ್ಲಿ ಟಿನ್ನಿ ಮತ್ತು ಟಕರ್ ಸಹ ಸಹಕರಿಸಿದರು. ವಾದ್ಯವೃಂದವು ರೆಡ್‌ಮಂಡ್, WA ನಲ್ಲಿರುವ ಸೌಲ್‌ಫುಡ್ ಬುಕ್ಸ್‌ನಲ್ಲಿ ಪಾದಾರ್ಪಣೆ ಮಾಡಿತು. ಈ ಮೊದಲ ಪ್ರದರ್ಶನದ ಧ್ವನಿಮುದ್ರಣವು ಟ್ರಿಕಿ ಪಿಕ್ಸೀ - ಲೈವ್! ಆಲ್ಬಮ್. ಬ್ಯಾಂಡ್ 2007 ರ ಫೇರಿವರ್ಲ್ಡ್ಸ್ ಉತ್ಸವದಲ್ಲಿ ಸೆಲಿಯಾ ರೊಂದಿಗೆ ಕಾಣಿಸಿಕೊಂಡಿತು, ಆದರೆ ಮೂರು ಬ್ಯಾಂಡ್ ಸದಸ್ಯರ ವಿಭಿನ್ನ ವೃತ್ತಿಜೀವನದ ಕಾರಣ, 2008 ರಂತೆ ಟ್ರಿಕಿ ಪಿಕ್ಸೀ ಚಳಿಗಾಲ ಮತ್ತು ಬೇಸಿಗೆಯ ತಿಂಗಳುಗಳಲ್ಲಿ ಮಾತ್ರ ಪ್ರದರ್ಶನ ನೀಡಿತು.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:Pages with unreviewed translations ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಕೊಂಬು
thumb|ಕೊಂಬುಳ್ಳ ಎಮ್ಮೆಗಳು
ಬಾಚಣಿಕೆ, ಗುಂಡಿ, ಕೊಡೆಗಳ ಹಿಡಿಗಳು, ಸಣ್ಣ ಡಬ್ಬಿಗಳು ಮುಂತಾದ ಉಪಯುಕ್ತ ವಸ್ತುಗಳನ್ನು ತಯಾರುಮಾಡಲು ಕೊಂಬನ್ನು ಬಳಸುತ್ತಾರೆ.
ಕೊಂಬು ತೆಗೆತ: ಕೆಲವು ಉದ್ದೇಶಗಳಿಗಾಗಿ ದನಗಳು ಮತ್ತಿತರ ಪ್ರಾಣಿಗಳಲ್ಲಿ ಕೊಂಬುಗಳನ್ನು ಬೆಳೆಯಲು ಬಿಡದಿರುವುದು ಅಥವಾ ಇದ್ದುದನ್ನು ಕಿತ್ತು ಹಾಕುವುದು (ಡಿಹಾರ್ನಿಂಗ್). ಬೆಳೆದ ದನಗಳಲ್ಲಿ ಕೊಂಬುಗಳನ್ನು ತುಂಡರಿಸಿ ತೆಗೆದು ಹಾಕಬಹುದು. ಕರು ಹುಟ್ಟಿದ ವಾರದೊಳಗಾಗಿ, ಅಂತೂ 10 ದಿವಸಗಳೊಳಗಾಗಿ, ಕೊಂಬುಗಳನ್ನು ಬುಡಮಟ್ಟ ಕೀಳುವುದರಿಂದ ಮುಂದೆ ಅವು ಬೆಳೆಯುವುದನ್ನು ತಪ್ಪಿಸಬಹುದು. ಕಾಡುದನಗಳಿಗೆ ಆತ್ಮರಕ್ಷಣೆಗಾಗಿ ಕೊಂಬುಗಳು ಬೇಕಾಗುತ್ತವೆ. ಕರಾವಿನ ಸಾಕುಪ್ರಾಣಿಗಳಿಗೆ ಅವು ಬೇಕಿಲ್ಲ. ಅಲ್ಲದೆ ಕೊಂಬಿನಲ್ಲಿ ಏಡಿಗಂತಿಯಂಥ ತೀವ್ರ ವ್ರಣವಾದಾಗ ಕೊಂಬನ್ನು ಅವಶ್ಯ ತೆಗೆಯಬೇಕಾಗುತ್ತದೆ. ತುಂಟದನಗಳು ಮತ್ತು ಕೊಂಬಿನ ರೋಗವಿರುವ ದನಗಳು ಇತರ ದನಗಳನ್ನು ಇರಿದು ಗಾಯಗೊಳಿಸುವುದನ್ನು ತಡೆಯಲು ಈ ಕಟಾವು ಅಗತ್ಯವೆನಿಸುತ್ತದೆ.
ಕರಾವಿನ ದನಗಳ ಕೊಂಬುತೆಗೆತದ ಯೋಗ್ಯವಿಧಾನ ಮೊಳೆಚಿವುಟಿಕೆ (ಡಿಬಡ್ಡಿಂಗ್). ಕೊಂಬಿನ ಮೊಳಕೆಗೆ ಕಾಸ್ಟಿಕ್ ರಾಸಾಯನಿಕಗಳನ್ನು ಹಚ್ಚಿ ಅಥವಾ ಕೊಂಬಿನ ಮೊಳಕೆಯ ಸುತ್ತಲೂ ಬರೆಗುಳವನ್ನು ಲೇಪಿಸಿ ಅಥವಾ ಕೊಂಬಿನ ಮೊಳಕೆಯಲ್ಲಿ ಮೊಳೆವ ಪದರವನ್ನು ಶಸ್ತ್ರಕ್ರಿಯೆಯಿಂದ ಸುಲಿದು ಮೊಳೆ ಚಿವುಟಬಹುದು. ಕರುವಿಗೆ ಹಾಲು ಬಿಡಿಸುವ ಮುಂಚೆ ಇಲ್ಲವೇ ಕೊಂಬು ಒಂದಂಗುಲ ಬೆಳೆವುದರೊಳಗಾಗಿ ಕೊಂಬುಗತ್ತರಿಯಿಂದ ಅದನ್ನು ಕತ್ತರಿಸಿ ಹಾಕಬಹುದು.
ವರ್ಗ:ಪ್ರಾಣಿ ಅಂಗರಚನಾಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟಾಟಾ ಇಂಡಿಗೊ
ಟಾಟಾ ಇಂಡಿಗೊ ಭಾರತದ ಟಾಟಾ ಮೋಟಾರ್ಸ್ ಸಂಸ್ಥೆಯು ತಯಾರಿಸಿರುವ ಮಧ್ಯಮ ಗಾತ್ರದ ಮೋಟಾರು ಕಾರು.
ಇಂಡಿಗೊ ಸಿಡಾನ್ (೨೦೦೨-೨೦೦೯)
ಟಾಟಾ ಸಂಸ್ಥೆಯು ೨೦೦೨ರಲ್ಲಿ,ಭಾರತದ ಸ್ಪರ್ಧಾತ್ಮಕ ದೇಶೀಯ ಸಿಡಾನ್(ಮುಚ್ಚುಕಾರು): ದಿ ಇಂಡಿಗೊವನ್ನು ಮಾರುಕಟ್ಟೆಗೆ ಪರಿಚಯಿಸಿತು. ಆಂತರಿಕವಾಗಿ ವಿನ್ಯಾಸಗೊಂಡ ಇದು, ಟಾಟಾ ಇಂಡಿಕಾದ ಸಿಡಾನ್ ರೂಪಾಂತರವಾಗಿದೆ, ಇಂಡಿಕಾ ಕಾರಿನಲ್ಲಿರುವ ಹಲವಾರು ಭಾಗಗಳು ಇದರಲ್ಲೂ ಇವೆ. ಟರ್ಬೋಡೀಸಲ್ ಹಾಗು ಪೆಟ್ರೋಲ್ ಇಂಜಿನ್ ಗಳು, ಒಂದು ಇಂಟರ್ಕೂಲ್ಡ್ 'TDI' ಇಂಜಿನ್, ಹಾಗು ಡಿಕೋರ್ ಇಂಜಿನ್ ಗಳನ್ನು ಅಳವಡಿಸಿ ಬಿಡುಗಡೆಯಾದ ಮಾಡಲಾಯಿತು. ಸಣ್ಣಪುಟ್ಟ ಪರಿಷ್ಕರಣೆಗಳೊಂದಿಗೆ ೨೦೦೬ರಲ್ಲಿ ಇದನ್ನು ಮರುವಿನ್ಯಾಸಗೊಳಿಸಲಾಯಿತು, ಈ ಬದಲಾವಣೆಯಲ್ಲಿ ಎರಡು ಚೇಂಬರ್(ಮುಂಭಾಗ) ತಲೆದೀಪಗಳು ಹಾಗು ವಿವಿಧ ಬಂಪರುಗಳನ್ನು(ಡಿಕ್ಕಿತಡೆ) ಸೇರಿಸಲಾಗಿತ್ತು. ಇದರ ಸ್ಥಾನವನ್ನು ೨೦೦೯ರಲ್ಲಿ ಟಾಟಾ ಇಂಡಿಗೊ ಮಾಂಜಾ ಆಕ್ರಮಿಸಿತು.
ಇಂಡಿಗೊ ಮರಿನಾ (೨೦೦೪-೨೦೧೦)
ಸ್ಟೇಶನ್ ವ್ಯಾಗನ್ ರೂಪಂತರವಾದ ಇಂಡಿಗೊ ಮರಿನಾ (ವಿದೇಶಿ ಮಾರುಕಟ್ಟೆಗಳಲ್ಲಿ ಇಂಡಿಗೊ SW ಎಂಬ ಹೆಸರಿನಿಂದ ಕರೆಯಲ್ಪಡುತ್ತದೆ) ನವದೆಹಲಿಯ ಆಟೋ ಎಕ್ಸಪೋ ೨೦೦೪ರಲ್ಲಿ ಅನಾವರಣಗೊಂಡಿತು. ಇಂಡಿಗೊ ಮರಿನಾ ಮಾದರಿಗೆ ಸೇರಿಸಲಾದ ಹಲವಾರು ಹೆಚ್ಚುವರಿ ವೈಶಿಷ್ಟ್ಯಗಳೆಂದರೆ ತತ್ ಕ್ಷಣವೇ ಸ್ಥಳವನ್ನು ಗಮನಿಸಬಹುದಾದ ದೀಪದೊಂದಿಗಿನ ಮುಂಭಾಗ ಹಾಗು ಹಿಂಭಾಗದ ಕ್ಯಾಬಿನ್ ದೀಪಗಳು, HVAC ವ್ಯವಸ್ಥೆ, ನಾಲ್ಕು ಸ್ಪೋಕ್ ಚಕ್ರ, ಅಲ್ಯೂಮಿನಿಯಂ ಗೇರ್ ಬದಲಾಯಿಸುವ ನಾಬ್, ಪವರ್ ವಿಂಡೋಸ್, ಕಾರಿನ ಹೊರಭಾಗದ ಬಣ್ಣವುಳ್ಳ ಬಂಪರ್ ಗಳು, ರೂಫ್ ರೈಲ್ ಗಳು, ಬಾಗಿಲ ಮೇಲೆ ರಬ್ ರೈಲ್ ಗಳು, ಚಕ್ರಕ್ಕೆ ಸಂಪೂರ್ಣವಾದ ಕವರ್ ಗಳು, ಡಿಜಿಟಲ್ ಗಡಿಯಾರ, ಒಳಕ್ಕೆಳೆದುಕೊಳ್ಳಬಲ್ಲ ಲಗೇಜ್ ಕವರ್, ಆಚೆ ಈಚೆ ಪ್ರಭಾವ ಬೀರುವ ಕಿರಣಗಳು, ಬಾಗಿಕೊಳ್ಳಬಹುದಾದ ಸ್ಟೀರಿಂಗ್ ಅಂಕಣ. ೨೦೧೦ರ ಸುಮಾರಿಗೆ, ಮರಿನಾದ ತಯಾರಿಕೆಯನ್ನು ಕಡಿಮೆ ಮಾಡಲಾಗಿದೆ, ಜೊತೆಗೆ ವಾಹನವು ಟಾಟಾ ಡೀಲರ್ ಶಿಪ್ ಇರುವ ಯಾವುದೇ ಅಂಗಡಿಗಳಲ್ಲಿ ಸುಲಭವಾಗಿ ದೊರಕುವುದಿಲ್ಲ.
ಇಂಡಿಗೊ XL (೨೦೦೭-ಪ್ರಸಕ್ತದವರೆಗೆ)
ದೊಡ್ಡ ಚಕ್ರಾಂತರ ರೂಪಾಂತರವಾದ ಟಾಟಾ ಇಂಡಿಗೊ XL ಜನವರಿ ೨೦೦೭ರಿಂದ ಮಾರುಕಟ್ಟೆಯಲ್ಲಿ ಲಭ್ಯವಾಯಿತು. . ಇದು ಇಂಡಿಗೊ ಸಿಡಾನ್ ನ ದೊಡ್ಡ ಚಕ್ರಾಂತರ ರೂಪಾಂತರ. ಇದು 200 mmರಷ್ಟು ವಿಸ್ತಾರವಾದ ಚಕ್ರಾಂತರ ಹಾಗು ೧೦೧ hp ಇಂಜಿನ್ ನನ್ನು ಹೊಂದಿದೆ.ಪೆಟ್ರೋಲ್ ಮಾದರಿಯು MPFI ೧೬ ಕವಾಟಗಳ ಎರಡು ಕ್ಯಾಮ್ ಇಂಜಿನ್ ನನ್ನು ಹೊಂದಿದ್ದರೆ, ಡೀಸಲ್ ನ ಮಾದರಿಯು ಆಂತರಿಕವಾಗಿ ಅಭಿವೃದ್ಧಿಯಾದ DICOR ಇಂಜಿನ್ ನನ್ನು ಹೊಂದಿರುತ್ತದೆ. ಕೆಲವೊಂದು ವಿಶಿಷ್ಟ್ಯತೆಗಳೆಂದರೆ ಪವರ್ಡ್ ಮುಂಭಾಗದ ಆಸನಗಳು(ಚಾಲಕ ಹಾಗು ಪ್ರಯಾಣಿಕ), ಪ್ರತ್ಯೇಕ ನಿಯಂತ್ರಣಗಳೊಂದಿಗೆ ಹಿಂಭಾಗದಲ್ಲಿ ಏರ್ ಕಂಡೀಷ್ನಿಂಗ್ ಸ್ವಿಚ್ಚುಗಳ ಫಲಕ, ಸ್ವಯಂಚಾಲಿತ ಪವರ್ ಡೌನ್ ಕಾರ್ಯನಿರ್ವಹಿಸುವ ಎಲ್ಲ ನಾಲ್ಕು ಪವರ್ ವಿಂಡೋಗಳು, ಹಾಗು ಕಾರ್ ದೂರವಾಣಿ.ಟಾಟಾ ಇಂಡಿಗೋ XLನಲ್ಲಿರುವ ಹೆಚ್ಚುವರಿ ವೈಶಿಷ್ಟ್ಯತೆಗಳಲ್ಲಿ ಉತ್ತಮವಾದ ಹೈಎಂಡ್ ಲಕ್ಷಣಗಳಿಂದ ಸಜ್ಜಿತವಾಗಿದೆ ಉದಾಹರಣೆಗೆ ೩೨ ಬಿಟ್ ಮೈಕ್ರೋಪ್ರೋಸ್ಸೇಸರ್, ೧೩೯೬ cc, ೧೬ ಕವಾಟದ ಇಂಜಿನ್, 100 PSರಷ್ಟು ಪವರ್, 200 mmರಷ್ಟು ವಿಸ್ತಾರವಾದ ಚಕ್ರಾಂತರ, ಇಂಧನ ಟ್ಯಾಂಕ್ ಸಾಮರ್ಥ್ಯ:42 L
ಇಂಡಿಗೋ CS (೨೦೦೮-ಪ್ರಸಕ್ತದವರೆಗೆ)
ಟಾಟಾ ಸಂಸ್ಥೆಯು ಟಾಟಾ ಇಂಡಿಗೋ CS ಅನ್ನು ೨೦೦೮ರ ನವದೆಹಲಿ ಆಟೋ ಎಕ್ಸ್ಪೋನಲ್ಲಿ ಬಿಡುಗಡೆ ಮಾಡಿತು. CS ಎಂದರೆ ಕಾಂಪ್ಯಾಕ್ಟ್ ಸಿಡಾನ್ ಹಾಗು ಇದು ವಿಶ್ವದ ಅತ್ಯಂತ ಚಿಕ್ಕ ಮುಚ್ಚುಕಾರು ಇದಾಗಿದೆ. ಇಂಡಿಗೋ CS, ಕಡಿಮೆ ತೆರಿಗೆ ನಿರ್ಬಂಧಕ್ಕೆ ಒಳಪಡುತ್ತದೆ. ಪೆಟ್ರೋಲ್ ಹಾಗು ಡೀಸಲ್ ನ ಪ್ರತಿ ರೂಪಾಂತರದಲ್ಲೂ ಮೂರು ಮಾದರಿಗಳಿವೆ. ಇಂಡಿಗೋ CS ಪೆಟ್ರೋಲ್ ೧.೨ ಲೀಟರ್, 65 PS, MPFI ಇಂಜಿನ್ ಮಾದರಿ ಹಾಗು ಡೀಸಲ್ ಮಾದರಿಯಲ್ಲಿ ೧.೪ ಲೀಟರ್ TCIC ಇಂಜಿನ್. ಇಂಡಿಗೋ CS, ಆರಂಭದಲ್ಲಿ ಇಂಡಿಕಾ ಮುಂಜಾಲರಿ ಹಾಗು ತಲೆದೀಪಗಳೊಂದಿಗೆ ಬಿಡುಗಡೆಯಾಯಿತು, ಜೊತೆಗೆ ಇಂಡಿಗೋ ಎರಡು ಚೇಂಬರ್ ತಲೆದೀಪಗಳು ಹಾಗು ಮುಂಜಾಲರಿಯೊಂದಿಗೆ ೨೦೦೯ರಲ್ಲಿ ಬಿಡುಗಡೆಯಾಯಿತು. DiCORನ ಆಯ್ಕೆಯನ್ನೂ ಸಹ ಸೇರಿಸಲಾಗಿತ್ತು.
ಇದು ಒಂದು ಹೊಸ BS-೪ ಅನುವರ್ತನಾಶೀಲ ಕಾಮನ್ ರೈಲ್ CR೪ ಇಂಜಿನ್ ಹಾಗು ತಾಂತ್ರಿಕ ವರ್ಗ ಹಾಗು ವಿನ್ಯಾಸದಲ್ಲಿ, ೨೦೧೦ ರಷ್ಟರ ಹೊತ್ತಿಗೆ ಸುಧಾರಣೆ ಕಂಡಿತು, ಜೊತೆಗೆ ಇಂಡಿಗೊ CS e-ಸರಣಿ ಎಂಬ ಹೆಸರನ್ನು ಪಡೆಯಿತು.
ಇಂಡಿಗೋ ಮಾಂಜಾ (೨೦೦೯-ಪ್ರಸಕ್ತದವರೆಗೆ) (ಎರಡನೇ ಪೀಳಿಗೆ)
ಟಾಟಾ ಮೋಟರ್ಸ್ ಸಂಸ್ಥೆಯು ಇಂಡಿಗೊ ಮಾಂಜಾವನ್ನು ೧೪ ಅಕ್ಟೋಬರ್ ೨೦೦೯ರಲ್ಲಿ ಬಿಡುಗಡೆ ಮಾಡಿತು. ಈ ಮಾದರಿಯು ಟಾಟಾ X೧ ವೇದಿಯನ್ನು ಆಧರಿಸಿದೆ, ಇದನ್ನು ಟಾಟಾ ಮೋಟರ್ಸ್ ಸಂಸ್ಥೆಯು ೨೦೦೭ರ ಜಿನೀವಾ ಮೋಟರ್ ಷೋನಲ್ಲಿ ತಮ್ಮ ಪರೀಕ್ಷಣಾ ಮಾದರಿಯಾದ ಎಲೆಗಂಟೆ ಕಾನ್ಸೆಪ್ಟ್ ನಲ್ಲಿ ಪ್ರದರ್ಶಿಸಿತು. ಇದರ ಬೆಲೆ ೪.೮ ಲಕ್ಷಗಳಿಂದ ೬.೭೫ ಲಕ್ಷಗಳ ನಡುವೆ ಇದೆ. ಇದರ ಬಿಡುಗಡೆಯು, ಇಂಡಿಗೊದ ಹಿಂದಿನ ಸಿಡಾನ್ ಮಾದರಿಯ ಕ್ರಮೇಣ ಬಳಕೆಯೊಂದಿಗೆ ತಾಳೆಯಾಯಿತು. ನಾಲ್ಕು ಮಾದರಿಗಳೆಂದರೆ ಆಕ್ವಾ, ಔರಾ, ಔರಾ(ABS) ಹಾಗು ಔರಾ +. ಇಂಜಿನ್ ೧.೪ ಲೀಟರ್ ಪೆಟ್ರೋಲ್ ಹಾಗು ೧.೩ ಲೀಟರ್ ಡೀಸಲ್ ಇಂಜಿನ್ ಆಯ್ಕೆಗಳೊಂದಿಗೆ ಬರುತ್ತದೆ, ಇದು ಫಿಯೆಟ್ ಲೀನಿಯಾಕ್ಕೆ ಸದೃಶವಾಗಿದೆ.
ಟಾಟಾ ಮೋಟರ್ಸ್ ಸಂಸ್ಥೆಯು, ಇಂಡಿಗೊ ಮಾಂಜಾ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುವ ವೇದಿಕೆಯಾಗೇ ಉಳಿಯುತ್ತದೆಂದು ಜೊತೆಗೆ ಹಿಂದಿನ ಉತ್ಪನ್ನಗಳಲ್ಲಾದಂತೆ ಇತರ ದೊಡ್ಡ ಸಂಖ್ಯೆಯಲ್ಲಿ ಈ ಮಾದರಿ ಉತ್ಪಾದನೆಯಾಗುವುದಿಲ್ಲವೆಂದು ದೃಢಪಡಿಸಿದೆ.
ವೈಶಿಷ್ಟ್ಯಗಳು
ಮಾಂಜಾದ ಕೆಲವು ಅತ್ಯಂತ ಸುಸಜ್ಜಿತ ಲಕ್ಷಣಗಳಾದ ೨ DIN ಮ್ಯೂಸಿಕ್ ಸಿಸ್ಟಂ ಅನ್ನು ಒಳಗೊಂಡಿರುತ್ತದೆ, ಇದು USB, AUX ಹಾಗು ಬ್ಲ್ಯೂಟೂಥ್ ಕನೆಕ್ಟಿವಿಟಿಗೆ ನೆರವಾಗುತ್ತದೆ, ಚಾಲಕರಿಗೆ ಮಾಹಿತಿ ವ್ಯವಸ್ಥೆ, ಸ್ಟೀರಿಂಗ್ ನ ಮೇಲೆ ಅಳವಡಿಸಲಾದ ಧ್ವನಿ ನಿಯಂತ್ರಣಗಳು, ABS, ಮುಂಭಾಗದಲ್ಲಿ ಎರಡು ಗಾಲಿಚೀಲಗಳು, ಕಾರ್ ಕೆಂಪುಗೆರೆಯನ್ನು ದಾಟಿದರೆ ಕೆಂಪು ಬಣ್ಣಕ್ಕೆ ತಿರುಗುವ ಬಣ್ಣ ಬದಲಾಯಿಸುವ ವೇಗಮಾಪಕ, ಸ್ಥಳಾಂತರಗೊಳ್ಳದ ಇಂಜಿನ್ ಹಾಗು ಲಭ್ಯವಿರುವ ಮಾದರಿಗಳನ್ನು ಆಧರಿಸಿರುವ ಸೆಂಟ್ರಲ್ ಲಾಕಿಂಗ್.
ಹೊರಗಿನ ಕೊಂಡಿಗಳು
ವರ್ಗ:ಟಾಟಾ ವಾಹನಗಳು ವರ್ಗ:ಮುಚ್ಚುಕಾರು‌ಗಳು ವರ್ಗ:ಸ್ಟೇಷನ್‌‌ ವ್ಯಾಗನ್‌ಗಳು ವರ್ಗ:ಮುಂಭಾಗದ ಚಕ್ರ ಚಾಲನೆಯ ವಾಹನಗಳು ವರ್ಗ:2000 ದಶಕದ ಮೋಟಾರು ವಾಹನಗಳು ವರ್ಗ:2005ರಲ್ಲಿ ಪರಿಚಯವಾದ ವಾಹನಗಳು
ವೀ ಫಾರ್ ವೆಂಡೆಟ್ಟಾ
V ಫಾರ್ ವೆಂಡೆಟ್ಟಾ  ಎಂಬುದು ಹತ್ತು-ಸಂಚಿಕೆಗಳ ಒಂದು ಸಚಿತ್ರ ಹಾಸ್ಯ-ಪುಸ್ತಕ ಸರಣಿಯಾಗಿದೆ. ಇದನ್ನು ಅಲನ್‌ ಮೂರ್‌ ಬರೆದಿದ್ದು, ಹೆಚ್ಚಿನ ಭಾಗಕ್ಕೆ ಡೇವಿಡ್‌ ಲಾಯ್ಡ್‌ ಚಿತ್ರಗಳನ್ನು ಬರೆದಿದ್ದಾನೆ. 1980ರ ದಶಕದಿಂದ ಪ್ರಾರಂಭಿಸಿ ಸುಮಾರು 1990ರ ದಶಕದವರೆಗಿನ ಅವಧಿಗೆ ಕಲ್ಪಿಸಿಕೊಳ್ಳಲ್ಪಟ್ಟ ಭವಿಷ್ಯದ ನರಕರೂಪದ ಯುನೈಟೆಡ್‌ ಕಿಂಗ್‌ಡಂ ಕಾಲಘಟ್ಟದಲ್ಲಿ ಇದರ ಕಥೆಯನ್ನು ಹೆಣೆಯಲಾಗಿದೆ. ತನ್ನನ್ನು ತಾನು "V" ಎಂದು ಕರೆದುಕೊಳ್ಳುವ ಓರ್ವ ನಿಗೂಢ ಕ್ರಾಂತಿಕಾರಿಯು, ತನಗೆ ಮುಖಾಮುಖಿಯಾಗುವ ಜನರ ಮೇಲೆ ಗಂಭೀರವಾಗಿ ಪರಿಣಾಮವನ್ನುಂಟುಮಾಡುತ್ತಿರುವ ಸರ್ವಾಧಿಕಾರಿತ್ವದ ಸರ್ಕಾರವನ್ನು ನಾಶಪಡಿಸಲು ಅವನು ಕೆಲಸ ಮಾಡುತ್ತಾನೆ.
ವಿಶ್ವದ ಬಹುಭಾಗವು ನಾಶವಾಗಲು ಕಾರಣವಾದ ಒಂದು ಸೀಮಿತ ಪರಮಾಣು ಯುದ್ಧದ ನಂತರ ಬ್ರಿಟನ್‌ನಲ್ಲಿ ಕಂಡುಬರಲಿರುವ ತೀರ ಸನಿಹದ ಪರಿಸ್ಥಿತಿಯೊಂದನ್ನು ಈ ಸರಣಿಯು ಚಿತ್ರಿಸುತ್ತದೆ. ಈ ಭವಿಷ್ಯ ಸ್ಥಿತಿಯಲ್ಲಿ, "ನೋರ್ಸ್‌ಫೈರ್‌" ಎಂದು ಕರೆಯಲಾಗುವ ಒಂದು ಬಲಪಂಥೀಯ ಪಕ್ಷವು ಆಡಳಿತ ಶಕ್ತಿಯಾಗಿ ಹುಟ್ಟಿಕೊಂಡಿರುತ್ತದೆ. ಗೈ ಫಾಕ್ಸ್‌ ಮುಖವಾಡವೊಂದನ್ನು ಧರಿಸಿರುವ "V" ಎಂಬ ಈ ಅರಾಜಕತೆಯ ಕ್ರಾಂತಿಕಾರಿಯು, ಸರ್ಕಾರವನ್ನು ಉರುಳಿಸಲು ಒಂದು ವ್ಯಾಪಕವಾದ, ತೀವ್ರವಾದ ಮತ್ತು ಪ್ರಭಾವಬೀರುವ ಉದ್ದೇಶವನ್ನೊಳಗೊಂಡ ಆಂದೋಲನವೊಂದನ್ನು ಪ್ರಾರಂಭಿಸುತ್ತಾನೆ. 2006ರಲ್ಲಿ ಇದರ ಚಲನಚಿತ್ರ ರೂಪಾಂತರವೊಂದನ್ನು ವಾರ್ನರ್‌ ಬ್ರದರ್ಸ್‌ ಸಂಸ್ಥೆಯು ಬಿಡುಗಡೆ ಮಾಡಿತು.
ಪ್ರಕಟಣೆಯ ಇತಿಹಾಸ
ಕ್ವಾಲಿಟಿ ಕಾಮಿಕ್ಸ್‌‌ನಿಂದ ಪ್ರಕಟಿಸಲ್ಪಟ್ಟ ವಾರಿಯರ್‌ ಎಂಬ ಒಂದು ಬ್ರಿಟಿಷ್‌ ಸಚಿತ್ರ ಪುಸ್ತಕ ಸಂಕಲನದಲ್ಲಿ 1982 ಮತ್ತು 1985ರ ನಡುವಣ ಕಪ್ಪು-ಬಿಳುಪು ಸ್ವರೂಪದಲ್ಲಿ V ಫಾರ್ ವೆಂಡೆಟ್ಟಾ ದ ಮೊದಲ ಅಧ್ಯಾಯಗಳು ಮೂಲತಃ ಕಾಣಿಸಿಕೊಂಡವು. ಆ ಶೀರ್ಷಿಕೆಯಲ್ಲಿ ಈ ಚಿತ್ರಸರಣಿಯು ಅತ್ಯಂತ ಜನಪ್ರಿಯವಾದವುಗಳ ಪೈಕಿ ಒಂದೆನಿಸಿತು; ವಾರಿಯರ್‌‌ ನ 26 ಸಂಚಿಕೆಗಳ ಅವಧಿಯಲ್ಲಿ ಹಲವಾರು ಮುಖಪುಟಗಳು V ಫಾರ್ ವೆಂಡೆಟ್ಟಾ ವನ್ನು ಪ್ರದರ್ಶಿಸಿದವು.
1985ರಲ್ಲಿ ಪ್ರಕಾಶಕರು ವಾರಿಯರ್‌‌‌ ನ ಪ್ರಕಟಣೆಯನ್ನು ರದ್ದುಗೊಳಿಸಿದಾಗ (ರದ್ದುಗೊಳಿಸಲ್ಪಟ್ಟ ಕಾರಣದಿಂದಾಗಿ ಸಂಪೂರ್ಣಗೊಳಿಸಲ್ಪಟ್ಟ ಎರಡು ಅಧ್ಯಾಯಗಳು ಅಪ್ರಕಟಿತವಾಗಿ ಉಳಿದವು), ಪ್ರಕಟಣೆಯನ್ನು ಮುಂದುವರಿಸಿ ಕಥೆಯನ್ನು ಸಂಪೂರ್ಣಗೊಳಿಸಲು ತಮಗೆ ಅವಕಾಶ ನೀಡಬೇಕೆಂದು ಹಲವಾರು ಕಂಪನಿಗಳು ಮೂರ್‌ ಮತ್ತು ಲಾಯ್ಡ್‌ರ ಮನವೊಲಿಸಲು ಪ್ರಯತ್ನಿಸಿದವು. 1988ರಲ್ಲಿ DC ಕಾಮಿಕ್ಸ್‌ ಸಂಸ್ಥೆಯು, ಹತ್ತು-ಸಂಚಿಕೆಯ ಸರಣಿಯೊಂದರಲ್ಲಿ ವಾರಿಯರ್‌ ಕಥೆಗಳನ್ನು ವರ್ಣದಲ್ಲಿ ಮರುಮುದ್ರಿಸಿ ಪ್ರಕಟಿಸಿತು ಹಾಗೂ ಮುಕ್ತಾಯವಾಗುವವರೆಗೆ ಆ ಸರಣಿಯನ್ನು ಮುಂದುವರೆಸಿತು. ಸಂಚಿಕೆ #7ರಲ್ಲಿ ಮೊಟ್ಟಮೊದಲ ಹೊಸ ಕಥಾಸಾಮಗ್ರಿಯು ಕಾಣಿಸಿಕೊಂಡಿತು. ವಾರಿಯರ್‌‌‌ ನ #27 ಮತ್ತು #28ನೇ ಸಂಚಿಕೆಗಳಲ್ಲಿ ವಾಸ್ತವವಾಗಿ ಕಾಣಿಸಿಕೊಳ್ಳಬೇಕಿದ್ದ ಅಪ್ರಕಟಿತ ಅಧ್ಯಾಯಗಳನ್ನು ಇದು ಒಳಗೊಂಡಿತ್ತು. ಒಂದು ಅಧ್ಯಾಯಕ್ಕೆ ("ವಿನ್ಸೆಂಟ್‌") ಚಿತ್ರಗಳನ್ನು ಬರೆದ ಟೋನಿ ವಿಯರ್‌ ಇತರ ಎರಡು ಅಧ್ಯಾಯಗಳಿಗೂ ("ವ್ಯಾಲರೀ" ಮತ್ತು "ದಿ ವೆಕೇಷನ್‌") ಹೆಚ್ಚುವರಿ ಚಿತ್ರಗಳ ಕೊಡುಗೆಯನ್ನು ನೀಡಿದ; ಸಂಪೂರ್ಣ ಸರಣಿಯಾದ್ಯಂತ ಸ್ಟೀವ್‌ ವೈಟೇಕರ್‌ ಮತ್ತು ಸಿಯೋಭಾನ್‌ ಡಾಡ್ಸ್‌ ಎಂಬಿಬ್ಬರು ವರ್ಣಚಿತ್ರಕಾರರಾಗಿ ಕೆಲಸ ಮಾಡಿದರು.
ಮೂರ್‌ನ "ಬಿಹೈಂಡ್‌ ದಿ ಪೈಂಟೆಡ್‌ ಸ್ಮೈಲ್‌" ಎಂಬ ಲಘುಲೇಖನ ಹಾಗೂ ಪ್ರಧಾನ ಅನುಕ್ರಮ ವಿವರಣೆಯಿಂದ ಆಚೆಗಿದ್ದ ಎರಡು "ಉಪಪ್ರಸಂಗಗಳನ್ನು" ಒಳಗೊಂಡ ಸರಣಿಯು ನಂತರ ಒಂದು ವ್ಯಾಪಾರೀ ಕಾಗದ ಕವಚದ ಪುಸ್ತಕವಾಗಿ ಸಂಕಲಿತ ಸ್ವರೂಪದಲ್ಲಿ ಕಾಣಿಸಿಕೊಂಡಿತು. ಇದು USನಲ್ಲಿ DC ಕಾಮಿಕ್ಸ್‌ ಸಂಸ್ಥೆಯ ವರ್ಟಿಗೋ ಇಂಪ್ರಿಂಟ್‌ನಿಂದಲೂ (ISBN 0-930289-52-8), UKಯಲ್ಲಿ ಟೈಟನ್‌ ಬುಕ್ಸ್‌‌‌‌ನಿಂದಲೂ (ISBN 1-85286-291-2) ಪ್ರಕಟಿಸಲ್ಪಟ್ಟಿತು.
ಹಿನ್ನೆಲೆ
ವಾರಿಯರ್‌‌ ನಲ್ಲಿನ V ಫಾರ್ ವೆಂಡೆಟ್ಟಾ ಗಾಗಿ ಡೇವಿಡ್‌ ಲಾಯ್ಡ್‌ ನೀಡಿದ ಚಿತ್ರಗೆಲಸವು ಮೂಲತಃ ಕಪ್ಪು-ಬಿಳುಪಿನಲ್ಲಿ ಕಾಣಿಸಿಕೊಂಡಿತು. ಬಣ್ಣದ ಬಳಪಗಳಲ್ಲಿ "ಬಣ್ಣಗೊಳಿಸಲಾದ" ಚಿತ್ರಗೆಲಸವನ್ನು DC ಕಾಮಿಕ್ಸ್‌ ರೂಪಾಂತರವು ಪ್ರಕಟಿಸಿತು. ತನ್ನ ಚಿತ್ರಗೆಲಸವು ವರ್ಣರಂಜಿತವಾಗಿ ಕಾಣಿಸಿಕೊಳ್ಳಬೇಕು ಎಂದು ತಾನು ಯಾವಾಗಲೂ ಉದ್ದೇಶಿಸಿದುದಾಗಿಯೂ, ಆದರೆ ವರ್ಣರಂಜಿತವಾಗಿ ಪ್ರಸ್ತುತಪಡಿಸಬೇಕೆಂದರೆ ಅದು ತುಂಬಾ ವೆಚ್ಚವಾಗುತ್ತಿದ್ದುದರಿಂದ ಹಣಕಾಸಿನ ಕಾರಣಗಳಿಂದಾಗಿ ಆರಂಭಿಕ ಪ್ರಕಟಣೆಯು ಕಪ್ಪು-ಬಿಳುಪಿನಲ್ಲಿ ಹೊರಬಂದಿತು ಎಂದು ಲಾಯ್ಡ್‌ ಹೇಳಿಕೆ ನೀಡಿದ್ದ ( ಆದರೆ ಈ ಮಾಹಿತಿಯ ಕುರಿತು ವಾರಿಯರ್‌ ಪ್ರಕಾಶಕ ಡೆಝ್‌ ಸ್ಕಿನ್‌ ಆಶ್ಚರ್ಯ ವ್ಯಕ್ತಪಡಿಸಿದ. ಸದರಿ ಚಿತ್ರಸರಣಿಯನ್ನು ತಾನು ಕಪ್ಪು-ಬಿಳುಪಿನಲ್ಲೇ ನಿಯೋಜಿಸಿದ್ದು ಯಾವುದೇ ಚಿತ್ರೀಕರಿಸಿದ ಬಣ್ಣದಲ್ಲಿ ವಾರಿಯರ್‌ ನ್ನು ಪ್ರಕಟಿಸುವ ಉದ್ದೇಶವನ್ನು ತಾನೆಂದೂ ಹೊಂದಿರಲಿಲ್ಲ, ಹಾಗೂ ವೆಚ್ಚವನ್ನು ತಾನು ಲೆಕ್ಕಕ್ಕೆ ತೆಗೆದುಕೊಂಡಿರಲಿಲ್ಲ ಎಂಬುದು ಅವನ ಅಭಿಪ್ರಾಯವಾಗಿತ್ತು).
190px|thumb|left|ಕ್ರಾಂತಿಕಾರಿ ಮತ್ತು ಬಲಪಂಥೀಯ ದಾರ್ಶನಿಕರ ನಡುವಿನ ಸಚಿತ್ರ ಪುಸ್ತಕದ ಘರ್ಷಣೆಯನ್ನು ಎತ್ತಿ ತೋರಿಸುತ್ತಿರುವ ವಾರಿಯರ್‌ ಸಂಚಿಕೆ #19ರ ಮುಖಪುಟ.
1960ರ ದಶಕದ ಬ್ರಿಟಿಷ್‌ ಸಚಿತ್ರ ಪುಸ್ತಕ ಪಾತ್ರಗಳಿಂದ ಪ್ರಭಾವಿತರಾಗಿ ಒಂದು ನಿಗೂಢ ಸಾಹಸದ-ಚಿತ್ರಸರಣಿಯಾಗಿ ಸದರಿ ಸರಣಿಯನ್ನು ಮೂರ್‌ ಮತ್ತು ಲಾಯ್ಡ್‌ ಗ್ರಹಿಸಿಕೊಂಡರು. ಅಷ್ಟೇ ಅಲ್ಲ, ಈ ಹಿಂದೆ ಬರಹಗಾರ ಸ್ಟೀವ್‌ ಪಾರ್ಕ್‌ಹೌಸ್‌‌ನೊಂದಿಗೆ ಕೆಲಸ ಮಾಡುತ್ತಿದ್ದ ನೈಟ್‌ ರೇವನ್‌ ಎಂಬ UKಯ ಅದ್ಭುತ ದೃಷ್ಟಾಂತದ ಚಿತ್ರಸರಣಿಯಿಂದಲೂ ಸದರಿ ಸರಣಿಯು ಪ್ರಭಾವಿತಗೊಂಡಿತ್ತು. ತನ್ನ ಸಹೋದ್ಯೋಗಿ ಗ್ರಹಾಂ ಮಾರ್ಷ್‌ ಊಟಮಾಡುತ್ತಿದ್ದ ಸಮಯದಲ್ಲಿ ಸಂಪಾದಕ ಡೆಝ್‌ ಸ್ಕಿನ್‌ಗೆ "ವೆಂಡೆಟ್ಟಾ" ಎಂಬ ಹೆಸರು ಹೊಳೆಯಿತಾದರೂ, ಅದು ಹೆಚ್ಚು ಇಟಾಲಿಯನ್‌ ಶೈಲಿಯಲ್ಲಿರುವಂತೆ ಧ್ವನಿಸುತ್ತದೆ ಎಂಬ ಕಾರಣದಿಂದ ಕ್ಷಿಪ್ರವಾಗಿ ಅದನ್ನು ತಿರಸ್ಕರಿಸಿದ. ಆಗ V ಫಾರ್ ವೆಂಡೆಟ್ಟಾ ಎಂಬ ಹೆಸರು ಹೊರಹೊಮ್ಮಿ, "ವೆಂಡೆಟ್ಟಾ"ಕ್ಕಿಂತ ಹೆಚ್ಚಾಗಿ "V" ಎಂಬುದರ ಮೇಲೆ ಹೆಚ್ಚಿನ ಒತ್ತುನೀಡಿದಂತಾಯಿತು. ಸಾಂಪ್ರದಾಯಿಕ ಸೂಪರ್‌ಹೀರೋನ ಬಾಹ್ಯರೂಪವನ್ನು ಹಿಂದಿನ ವಿನ್ಯಾಸಗಳು ಅನುಸರಿಸಿದ ನಂತರ, ಗೈ ಫಾಕ್ಸ್‌‌‌ನ ಸ್ವರೂಪದಲ್ಲಿ Vಯನ್ನು ಸಿಂಗರಿಸುವ ಪರಿಕಲ್ಪನೆಯನ್ನು ಡೇವಿಡ್‌ ಲಾಯ್ಡ್‌ ಅಭಿವೃದ್ಧಿಪಡಿಸಿದ.
ಕಥೆಯ ಸಿದ್ಧತೆಯ ಅವಧಿಯಲ್ಲಿ ಕಥಾವಸ್ತುವಿನೊಳಗೆ ಏನೆಲ್ಲಾ ತರಬೇಕೆಂದು ತಾನು ಬಯಸಿದ್ದನೋ ಅದರ ಪಟ್ಟಿಯನ್ನು ಮೋರ್‌ ಸಿದ್ಧಪಡಿಸಿದ, ಹಾಗೂ "ಬಿಹೈಂಡ್‌ ದಿ ಪೈಂಟೆಡ್‌ ಸ್ಮೈಲ್‌"ನಲ್ಲಿ ಅದನ್ನು ಪುನರ್‌ಸೃಷ್ಟಿಸಿದ:
ಆರ್ವೆಲ್‌. ಹಕ್ಸ್ಲಿ. ಥಾಮಸ್‌ ಡಿಷ್‌. ಜಡ್ಜ್‌ ಡ್ರೆಡ್‌. ಹರ್ಲಾನ್‌ ಎಲಿಸನ್‌ನ "ರಿಪೆಂಟ್‌, ಹರ್ಲೆಕ್ವಿನ್‌!"  ಇದೇ ಲೇಖಕನಿಂದ ಬರೆಯಲ್ಪಟ್ಟ ಸೆಡ್‌ ದಿ ಟಿಕ್‌ಟಾಕ್‌ಮನ್‌, ಕ್ಯಾಟ್‌ಮನ್‌ ಮತ್ತು ದಿ ಪವರ್‌ ಇನ್‌ ದಿ ಸಿಟಿ ಅಟ್‌ ದಿ ಎಡ್ಜ್‌ ಆಫ್‌ ದಿ ವರ್ಲ್ಡ್‌. ವಿನ್ಸೆಂಟ್‌ ಪ್ರೈಸ್‌‌ನ ಡಾ. ಫೈಬ್ಸ್‌ ಮತ್ತು ಥಿಯೇಟರ್‌ ಆಫ್‌ ಬ್ಲಡ್‌. ಡೇವಿಡ್‌ ಬೋವೀ. ದಿ ಷ್ಯಾಡೋ. ನೈಟ್‌ ರೇವನ್‌. ಬ್ಯಾಟ್‍ಮ್ಯಾನ್ ಫ್ಯಾರೆನ್‌ಹೀಟ್‌ 451. ನ್ಯೂ ವರ್ಲ್ಡ್ಸ್‌ ಸ್ಕೂಲ್‌ ಆಫ್‌ ಸೈನ್ಸ್‌ನ ಬರಹಗಳು. ಮ್ಯಾಕ್ಸ್‌ ಅರ್ನ್ಸ್ಟ್‌ ಎಂಬಾತನ "ಯುರೋಪ್‌ ಆಫ್ಟರ್‌ ದಿ ರೇನ್‌" ಎಂಬ ವರ್ಣಚಿತ್ರಕೃತಿ. ಥಾಮಸ್ ಪಿಂಕೊನ್ ಎರಡನೇ ಜಾಗತಿಕ ಯುದ್ಧದ ಕುರಿತಾದ ಬ್ರಿಟಿಷ್‌ ಚಲನಚಿತ್ರಗಳ ಪರಿಸರ. ದಿ ಪ್ರಿಸನರ್‌. ರಾಬಿನ್‌ ಹುಡ್‌. ಡಿಕ್‌ ಟರ್ಪಿನ್‌...
ಮಾರ್ಗರೇಟ್‌ ಥ್ಯಾಚರ್‌‌ಳ ಕನ್ಸರ್ವೇಟಿವ್‌ ಸರ್ಕಾರವು "1983"ರ ಚುನಾವಣೆಗಳಲ್ಲಿ ನಿಸ್ಸಂಶಯವಾಗಿ ಸೋಲಲಿದೆ", ಮತ್ತು ನಂತರ ಬರಲಿರುವ ಮೈಕೇಲ್‌ ಫೂಟ್‌-ನೇತೃತ್ವದ ಲೇಬರ್‌ ಸರ್ಕಾರವು ಸಂಪೂರ್ಣ ಪರಮಾಣು ನಿರಸ್ತ್ರೀಕರಣದೆಡೆಗೆ ಬದ್ಧತೆಯನ್ನು ಹೊಂದಿದ್ದು, ಒಂದು ಸೀಮಿತವಾದ ಪರಮಾಣು ಯುದ್ಧದ ನಂತರ ಯುನೈಟೆಡ್‌ ಕಿಂಗ್‌ಡಂ ಅದಕ್ಕೆ ಸಂಬಂಧಿಸಿದಂತೆ ಗಾಯವಾಗದೆ ತಪ್ಪಿಸಿಕೊಳ್ಳುವಲ್ಲಿ ಲೇಬರ್‌ ಸರ್ಕಾರವು ಅವಕಾಶ ಮಾಡಿಕೊಡಲಿದೆ ಎಂದು ಮೂರ್‌ ಆಧಾರವಾಗಿ ಗ್ರಹಿಸುವುದರೊಂದಿಗೆ ಅಥವಾ ಸ್ಥಾಪಿಸುವುದರೊಂದಿಗೆ, 1980ರ ದಶಕದ ಆರಂಭದಲ್ಲಿನ ಬ್ರಿಟನ್‌ನ ರಾಜಕೀಯ ವಾತಾವರಣವೂ ಸದರಿ ಕೃತಿಯ ಮೇಲೆ ಪ್ರಭಾವ ಬೀರಿತು. ಆದಾಗ್ಯೂ, ಸಾಮೂಹಿಕ ಹತ್ಯಾಕಾಂಡದ-ನಂತರದ ಬ್ರಿಟನ್‌ನ್ನು ಬಲಪಂಥೀಯರು ಕ್ಷಿಪ್ರವಾಗಿ ಬುಡಮೇಲು ಮಾಡಲಿದ್ದಾರೆ ಎಂದು ಮೂರ್‌ ಭಾವಿಸಿದ. ಮೂರ್‌ನ ಭವಿಷ್ಯ ಘಟನಾವಳಿಯು ಒರೆಹಚ್ಚಿ ನೋಡಲ್ಪಡದೆ ಅಥವಾ ಅಪರೀಕ್ಷಿತವಾಗಿ ಉಳಿದುಕೊಂಡಿದೆ. DC ಸಂಸ್ಥೆಯು ಸದರಿ ಕೃತಿಯನ್ನು ಪುನಃ ಪ್ರಕಟಿಸಿದಾಗ, ಐತಿಹಾಸಿಕ ಬೆಳವಣಿಗೆಗಳನ್ನು ಉದ್ದೇಶಿಸುತ್ತಾ ಅವನು ಹೀಗೆ ಟಿಪ್ಪಣಿ ಬರೆದ:
ಉಗ್ರ ಬಲಪಂಥೀಯ ದೃಷ್ಟಿಕೋನದೆಡೆಗೆ ಬ್ರಿಟನ್‌ನ್ನು ಮುಂದಕ್ಕೆ ತಳ್ಳುವುದಕ್ಕಾಗಿರುವ, ಸ್ವಲ್ಪದರಲ್ಲೇ ಗುರಿತಪ್ಪಿದ ಒಂದು ಪರಮಾಣು ಘರ್ಷಣೆಯಷ್ಟು ಅತಿ ನಾಟಕೀಯವಾಗಿರುವ ಏನೋ ಒಂದನ್ನು ಇದು ತೆಗೆದುಕೊಳ್ಳಲಿದೆ ಎಂಬ ಅಕೃತ್ರಿಮತೆಯನ್ನು ನನ್ನ ಗ್ರಹಿಕೆಯಲ್ಲಿ ಪತ್ತೆಹಚ್ಚಬಹುದು... 1982ರ ಸಾರ್ವತ್ರಿಕ ಚುನಾವಣೆಯಲ್ಲಿನ ಕನ್ಸರ್ವೇಟಿವ್‌ ಪಕ್ಷದ ಒಂದು ಮುನ್ನುಡಿಯಲ್ಪಟ್ಟ ಸೋಲಿನಿಂದ ಕಥೆಯ ಐತಿಹಾಸಿಕ ಹಿನ್ನೆಲೆಯ ಬಹುಭಾಗವು ಮುಂದುವರಿಯುತ್ತದೆ ಎಂಬ ಸರಳ ಅಂಶವು, ಕೇಡುಸೂಚಿಸುವ ಕಣಿಗಾರರಾಗಿರುವ ಅಥವಾ ವಿಪತ್ಸೂಚಕ ಭವಿಷ್ಯಕಾರರಾಗಿರುವ ನಮ್ಮ ಪಾತ್ರದಲ್ಲಿ ನಾವು ಎಷ್ಟರಮಟ್ಟಿಗೆ ವಿಶ್ವಾಸಕ್ಕೆ ಅರ್ಹರಾಗಿದ್ದೇವೆ ಎಂಬುದನ್ನು ನಿಮಗೆ ಹೇಳಬೇಕು.
ದಿ ಕಾಮಿಕ್ಸ್‌ ಜರ್ನಲ್‌‌ ನ 1999ರ ಫೆಬ್ರವರಿಯ ಸಂಚಿಕೆಯು "ಶತಮಾನದ ಅತ್ಯುನ್ನತ 100 (ಇಂಗ್ಲಿಷ್‌-ಭಾಷೆ) ಸಚಿತ್ರ ಪುಸ್ತಕಗಳ" ಕುರಿತಾಗಿ ಒಂದು ಜನಮತಸಂಗ್ರಹವನ್ನು ಕೈಗೊಂಡಾಗ, V ಫಾರ್ ವೆಂಡೆಟ್ಟಾ ಪುಸ್ತಕಕ್ಕೆ 83ನೇ ಸ್ಥಾನವು ಸಿಕ್ಕಿತು.
ಕಥಾವಸ್ತು
1997ರ ನವೆಂಬರ್‌ 5ರಂದು ಲಂಡನ್‌‌ನಲ್ಲಿ, ಗೈ ಫಾಕ್ಸ್‌ ಮುಖವಾಡವನ್ನು ಧರಿಸಿರುವ ಮತ್ತು "V" ಎಂದು ಹೆಸರಾಗಿರುವ ನಿಗೂಢವಾದ ಛದ್ಮವೇಷದ ಆಕೃತಿಯೊಂದು ಎವೆರಿ ಹ್ಯಾಮಂಡ್‌ ಎಂಬ ಕಿರಿಯ ಹೆಂಗಸನ್ನು ಆರಕ್ಷಕ ಗುಪ್ತಚಾರರ ಒಂದು ಗುಂಪಿನಿಂದ ("ಫಿಂಗರ್‌ಮೆನ್‌" ಎಂದು ಅವರು ಚಿರಪರಿಚಿತರಾಗಿರುತ್ತಾರೆ) ರಕ್ಷಿಸುತ್ತದೆ. ವೈಶ್ಯಾವೃತ್ತಿಗೆ ಸಂಬಂಧಿಸಿದಂತೆ ಅವಳನ್ನು ದಸ್ತಗಿರಿ ಮಾಡಿದ ನಂತರ, ಅತ್ಯಾಚಾರ ಮಾಡಿ ಅವಳನ್ನು ಕೊಲ್ಲುವುದು ಅವರ ಉದ್ದೇಶವಾಗಿರುತ್ತದೆ. ಫಿಂಗರ್‌ಮೆನ್‌ ಗುಂಪಿನ ಬಹುಪಾಲು ಜನರನ್ನು ಸಾಯಿಸಿದ ನಂತರ, ಎವೆಯೊಂದಿಗೆ ಒಂದು ಚಾವಣಿಯ ಹೊರಮೇಲ್ಮೈಗೆ V ಮುಂದಡಿಯಿಡುತ್ತಾನೆ ಹಾಗೂ 1605ರ ವಿಫಲಗೊಂಡ ಗನ್‌ಪೌಡರ್‌ ಪಿತೂರಿಯನ್ನು ಮೇಲ್ಪಂಕ್ತಿಯಾಗಿಟ್ಟುಕೊಂಡು, ತೊರೆಯಲ್ಪಟ್ಟಿರುವ ವೆಸ್ಟ್‌ಮಿನಿಸ್ಟರ್‌ ಅರಮನೆಯೊಳಗೆ ಬಾಂಬ್‌ ಒಂದನ್ನು ಆಸ್ಫೋಟಿಸುತ್ತಾನೆ. "ದಿ ಷ್ಯಾಡೋ ಗ್ಯಾಲರಿ" ಎಂದು ತಾನು ಕರೆಯುವ, ತನ್ನ ರಹಸ್ಯ ಭೂಗತ ಅಡಗುದಾಣಕ್ಕೆ ಎವೆಯನ್ನು V ಕರೆದೊಯ್ಯುತ್ತಾನೆ. V ಸಮ್ಮುಖದಲ್ಲಿ ಎವೆ ತನ್ನ ಜೀವನ ಚರಿತ್ರೆಯನ್ನು ಹೇಳಲು ತೊಡಗುತ್ತಾಳೆ. 1980ರ ದಶಕದ ಅಂತ್ಯದ ಪರಮಾಣು ಯುದ್ಧವು ಅಂತಿಮವಾಗಿ ಗ್ರೇಟ್‌ ಬ್ರಿಟನ್‌ನಲ್ಲಿ ಬಲಪಂಥೀಯ ಕ್ಷಿಪ್ರಕ್ರಾಂತಿಗೆ ಕಾರಣವಾದದ್ದು, ಅದಾದ ನಂತರ ಅಧಿಕಾರಿ ವರ್ಗದವರು ಆಕೆಯ ತಂದೆಯನ್ನು ಒಬ್ಬ ರಾಜಕೀಯ ಸೆರೆಯಾಳಾಗಿ ವ್ಯವಸ್ಥಿತವಾಗಿ ಕೂಡಿಹಾಕಿ ಸಂಭಾವ್ಯವಾಗಿ ಅವನನ್ನು ಕೊಂದಿದ್ದು ಇವೆಲ್ಲವನ್ನೂ ಎವೆ V ಸಮ್ಮುಖದಲ್ಲಿ ವಿವರಿಸುತ್ತಾಳೆ.
Vಯ ಬಾಂಬ್‌ದಾಳಿಯ ಕುರಿತು ತನಿಖೆಯನ್ನು ನಡೆಸುವ ಹೊಣೆಗಾರಿಕೆಯು ಎರಿಕ್‌ ಫಿಂಚ್‌ ಮೇಲೆ ಬೀಳುತ್ತದೆ. ಈತ "ದಿ ನೋಸ್‌" ಎಂಬ ಕ್ರಮಬದ್ಧವಾದ ಆರಕ್ಷಕ ಪಡೆಯ ಮುಖ್ಯಸ್ಥನಾಗಿದ್ದು, ಓರ್ವ ಅನುಭವಸ್ಥ ತನಿಖೆಗಾರನಾಗಿರುತ್ತಾನೆ. ರಾಜಕೀಯ ನಿಶ್ಚಿತಾಭಿಪ್ರಾಯದಿಂದ ಎಂಬುದಕ್ಕಿಂತ ಹೆಚ್ಚಾಗಿ ಸುವ್ಯವಸ್ಥೆಯನ್ನು ಕಾಪಾಡುವುದರ ಕುರಿತಾದ ಒಂದು ಪ್ರೀತಿಯ ಕಾರಣದಿಂದ ಎರಿಕ್‌ ಫಿಂಚ್‌ ಸರ್ಕಾರದಲ್ಲಿ ಸೇವೆ ಸಲ್ಲಿಸುತ್ತಿರುತ್ತಾನೆ. ಅವನ ಮೂಲಕ ಪಕ್ಷದಲ್ಲಿನ ಇತರ ವ್ಯಕ್ತಿಗಳನ್ನು ಓದುಗರು ಭೇಟಿ ಮಾಡುತ್ತಾರೆ. ಅವರೆಂದರೆ, ಸರ್ಕಾರದ ಕಂಪ್ಯೂಟರ್‌ ವ್ಯವಸ್ಥೆಯಾದ ಫೇಟ್‌ ಎಂಬುದರೊಂದಿಗೆ ಒಂದು ಸ್ಥಾಯೀಕರಣವನ್ನು ಹೊಂದಿರುವ ನಾಯಕನಾದ ಆಡಂ ಸುಸಾನ್‌; ಫಿಂಚ್‌ನ ಪಾಲುದಾರನಾದ ಡೊಮಿನಿಕ್‌ ಸ್ಟೋನ್; "ದಿ ಫಿಂಗರ್‌" ಎಂಬ ರಹಸ್ಯ ಆರಕ್ಷಕ ದಳದ ಮುಖ್ಯಸ್ಥನಾದ ಡೆರೆಕ್‌ ಆಲ್ಮಂಡ್; "ದಿ ಐ" ಎಂಬ ದೃಷ್ಟಿಗೋಚರ ಕಣ್ಗಾವಲು ಶಾಖೆಯ ಮುಖ್ಯಸ್ಥನಾದ ಕೊನ್ರಾಡ್‌ ಹೇಯರ್‌; "ದಿ ಇಯರ್‌" ಎಂಬ ಶ್ರವ್ಯ ಕಣ್ಗಾವಲು ಶಾಖೆಯ ಮುಖ್ಯಸ್ಥನಾದ ಬ್ರಿಯಾನ್‌ ಎಥೆರಿಡ್ಜ್‌; ಮತ್ತು ಬಿತ್ತರಿಸುವಿಕೆಯ ಪ್ರಚಾರ ಯೋಜನೆಯ ಅಧೀನದಲ್ಲಿರುವ, "ದಿ ಮೌತ್‌" ಶಾಖೆಯ ಮೇಲ್ವಿಚಾರಣೆ ಹೊಂದಿರುವ ರೋಜರ್‌ ಡಾಸ್‌ಕೊಂಬ್‌.
ನಂತರ ಓಲ್ಡ್‌ ಬೇಲಿಯನ್ನು (ಲಂಡನ್ನಿನ ಕೇಂದ್ರ ಅಪರಾಧ ನ್ಯಾಯಾಲಯವನ್ನು) ಸಿಡಿಸಿ ಹಾರಿಸುವ V, ಪಕ್ಷದ ಮೂವರು ಗಣ್ಯವ್ಯಕ್ತಿಗಳನ್ನು ಎದುರಿಸುತ್ತಾನೆ. ತಾವು ಮಾಡಿದ ಹಳೆಯ ದುಷ್ಕೃತ್ಯಗಳಿಗಾಗಿ ಅವರ ಮೇಲೆ ಅಪವಾದವನ್ನು ಹೊರಿಸಿ ಗಲ್ಲಿಗೇರಿಸಲೆಂದು ಅವರನ್ನು ಆತ ಎದುರಿಸುತ್ತಾನೆ. "ಫೇಟ್‌ನ ಧ್ವನಿಯಾಗಿ" ಸೇವೆ ಸಲ್ಲಿಸುವ, ಪ್ರಚಾರ ಯೋಜನೆ ಪ್ರಸಾರಕರ್ತನಾದ ಲೆವಿಸ್‌ ಪ್ರೊಥೆರೊ; ಕ್ರೈಸ್ತ ಪುರೋಹಿತ ವರ್ಗದಲ್ಲಿ ಪಕ್ಷವನ್ನು ಪ್ರತಿನಿಧಿಸುವ ಓರ್ವ ಶಿಶುಕಾಮಿ ಪಾದ್ರಿಯಾಗಿರುವ ಬಿಷಪ್‌ ಆಂಟನಿ ಲಿಲಿಮನ್; ಮತ್ತು ಫಿಂಚ್‌ನೊಂದಿಗೆ ಹಿಂದೊಮ್ಮೆ ಒಂದು ಸಂಬಂಧವಿರಿಸಿಕೊಂಡಿದ್ದ, ರಾಜಕೀಯದಿಂದ ದೂರವಿರುವ ಓರ್ವ ವೈದ್ಯೆಯಾದ ಡೇಲಿಯಾ ಸರಿಡ್ಜ್‌ ಇವರೇ ಆ ಮೂವರು ಗಣ್ಯವ್ಯಕ್ತಿಗಳಾಗಿರುತ್ತಾರೆ. ಪ್ರೊಥೆರೊನ ಅಮೂಲ್ಯವಾದ ಬೊಂಬೆಯ-ಸಂಗ್ರಹವನ್ನು ಅವನ ಕಣ್ಣೆದುರಿಗೇ ಸುಟ್ಟು ಭಸ್ಮಮಾಡಿದ ನಂತರ ಅವನನ್ನು V ಹುಚ್ಚುಹಿಡಿದ ಸ್ಥಿತಿಗೆ ತಳ್ಳುತ್ತಾನೆ; ಸೈನೈಡ್-ಬೆರೆಸಿದ ಪ್ರಭುಭೋಜನ ಸಂಸ್ಕಾರ ದಲ್ಲಿ ಬಳಸುವ ಒಂದು ಬ್ರೆಡ್ಡಿನ-ಬಿಲ್ಲೆಯನ್ನು ಸೇವಿಸುವಂತೆ ಒತ್ತಾಯಿಸುವ ಮೂಲಕ ಆತ ಲಿಲಿಮನ್‌ನನ್ನು ಸಾಯಿಸುತ್ತಾನೆ; ಮತ್ತು ಒಂದು ಮಾರಣಾಂತಿಕ ಚುಚ್ಚುಮದ್ದಿನಿಂದ ಡಾ. ಸರಿಡ್ಜ್‌ ಸಾಯುತ್ತಾಳೆ (ಅದೇನೇ ಇದ್ದರೂ, ತನ್ನ ಹಿಂದಿನ ಕೃತ್ಯಗಳಿಗಾಗಿ ತೀವ್ರ ಪಶ್ಚಾತ್ತಾಪವನ್ನು ಸರಿಡ್ಜ್‌ ವ್ಯಕ್ತಪಡಿಸುವುದರಿಂದಾಗಿ, ಆಕೆಗೆ ಒಂದು ನೋವಿಲ್ಲದ ಸಾವಿನ ಅನುಭವವಾಗುತ್ತದೆ). ಸರಿಡ್ಜ್‌ಳನ್ನು V ಕೊಲ್ಲುವ ಹೊತ್ತಿಗೆ, Vಯಿಂದ ಹಾನಿಗೊಳಗಾದ ಎಲ್ಲಾ ವ್ಯಕ್ತಿಗಳೂ ಸಹ ಲಾರ್ಕ್‌ಹಿಲ್‌ ಹಳ್ಳಿಯ ಸಮೀಪದಲ್ಲಿರುವ ಒಂದು ಸೆರೆಶಿಬಿರದಲ್ಲಿ ಕೆಲಸ ಮಾಡಿದ್ದರು ಎಂಬುದನ್ನು ಪತ್ತೆಹಚ್ಚುವ ಫಿಂಚ್‌, Vಯ ಯೋಜನೆಗಳ ಕುರಿತಾಗಿ ಡೆರೆಕ್‌ ಆಲ್ಮಂಡ್‌ನನ್ನು ಎಚ್ಚರಿಸುತ್ತಾನೆ. ಸರಿಡ್ಜ್‌ಳ ಮನೆಯಿಂದ ತಪ್ಪಿಸಿಕೊಳ್ಳಲು ಪ್ರಯತ್ನಿಸುವ ಮೂಲಕ ಆಲ್ಮಂಡ್‌ Vಗೆ ಅಚ್ಚರಿಯನ್ನುಂಟುಮಾಡುತ್ತಾನೆ. ಆದರೆ ದುರದೃಷ್ಟವಶಾತ್‌, ಮುಂಚಿತವಾಗಿ ಅದೇ ರಾತ್ರಿಯಂದು ತನ್ನ ಬಂದೂಕನ್ನು ಚೊಕ್ಕಟಗೊಳಿಸಿದ ನಂತರ ಅದರಲ್ಲಿ ಮದ್ದನ್ನು ಮರುತುಂಬಿಸಲು ಆಲ್ಮಂಡ್‌ ಮರೆತಿರುತ್ತಾನೆ, ಹೀಗಾಗಿ ಅವನನ್ನು V ಸಾಯಿಸುತ್ತಾನೆ.